text:
ISOMO RYA MBERE
Igitabo cy’Abalevi (Lev 25, 1.8-17)
Muri iyo minsi, 1Uhoraho abwirira Musa ku musozi wa Sinayi ati 8« Uzahere ku mwaka wa mbere ubara, nugera ku wa karindwi wongere utangire, bityo bityo maze ubigire incuro ndwi. Nurangiza icyo gihe cyose uzaba warabaze, kizaba kingana n’imyaka mirongo ine n’icyenda. 9Ku munsi wa cumi w’ukwezi kwa karindwi, uzavuze ihembe ryo kwizihiza Uhoraho. Ku munsi mukuru w’imbabazi, ni ho ihembe rizavuga mu gihugu cyanyu cyose. 10Muzatangaze mu gihugu cyanyu ko uwo mwaka wa mirongo itanu ari mutagatifu, kandi ukaba uwo guhimbaza ukubohorwa kw’abaturage bose. Mbese izaba ari yubile yanyu, buri muntu azasange umuryango we, asubire mu isambu ye. 11Uwo mwaka wa mirongo itanu uzaba ari uwa yubile yanyu. Muzirinde kubiba imirima yanyu, kuyisaruramo ibyimejeje, cyangwa gusoroma imbuto zo ku mizabibu izaba itariciwe. 12Kuko uwo mwaka uzaba uwa yubile yanyu, ukazababera umwaka mutagatifu. Muzatungwa n’ibizamera mu mirima.
13« Muri uwo mwaka wa yubile, buri muntu muri mwe azasubira mu isambu ye. 14Niba uri umucuruzi, mugenzi wawe akakuguraho ikintu cyangwa ukakimuguraho, uzirinde kumwungukaho. Mbese mwembi ntimuzahendane, muri abavandimwe. 15Nugura isambu na mugenzi wawe, igiciro cyayo kijye gikurikiza umubare w’imyaka ishize yubile ibaye. Na we kandi azajya akwaka ikiguzi akurikije incuro uzasarura uwo murima. 16Niba awuguhereye kuwuhinga imyaka myinshi, igiciro kizaba kinini, niba kandi imyaka ari mike, ikiguzi kizaba gito. Koko rero kugura umurima ni nko kugura umubare w’incuro uzawusaruramo. 17Ntihazagire rero umuntu wungukira kuri mugenzi we. Bityo muzatinya Imana yanyu. Ndi Uhoraho Imana yanyu. »
ZABURI (Zab 67 (66), 2-3, 5, 7-8)
Inyik/ Mana yacu, imiryango yose y’isi nikwamamaze.
Imana nitubabarire maze iduhe umugisha,
itwereke uruhanga rwayo rubengerana,
kugira ngo ku isi bazamenye ko ari wowe ugenga,
n’amahanga yose amenye ko ari wowe ukiza.
Amoko yose niyishime, aririmbe,
kuko utegekana ubutabera ibihugu byose
ukagenga amahanga yose y’isi.
Ubutaka bwacu bweze imbuto,
Nyagasani, lmana yacu, aduhunda atyo imigisha.
Imana niduhe umugisha,
kandi niyubahwe n’isi yose aho iva ikagera.
IBANGONDIRIMBO RIBANZIRIZA IVANJILI (Mt 5, 10)
Alleluya Alleluya.
Hahirwa abatotezwa bazira ubutungane,
kuko Ingoma y’ijuru ari iyabo.
Alleluya.
IVANJILI
+ Matayo (Mt 14, 1-12)
Muri icyo gihe, 1Herodi umutware w’intara ya Galileya, yumva iby’ubwamamare bwa Yezu. 2Nuko abwira ibyegera bye ati « Uriya muntu ni Yohani Batisita, ni we wazutse mu bapfuye ! Ni cyo gituma afite ububasha bwo gukora ibitangaza. » 3Koko Herodi yari yarafashe Yohani aramuboha, aranamufungisha abitewe na Herodiya, umugore w’umuvandimwe we Filipo. 4Kuko Yohani yamubwiraga ati « Ntibyemewe ko umutunga. » 5Herodi asigara ashaka kumwica, ariko agatinya rubanda rwabonaga ko Yohani ari umuhanuzi. 6Ku munsi wo kwibuka ivuka rya Herodi, umukobwa wa Herodiya abyinira mu ruhame, Herodi aranyurwa. 7Ni bwo arahiriye kumuha icyo ari bumusabe cyose. 8Nuko uwo mukobwa amaze kugirwa inama na nyina, aravuga ati « Ngaho mpera aha ngaha ku mbehe, umutwe wa Yohani Batisita. » 9Umwami ni ko kubabara, ariko kubera indahiro yagiriye imbere y’abatumirwa be, ategeka ko bawumuha. 10Yohereza ujya gucira Yohani umutwe mu nzu y’imbohe. 11Umutwe bawuzana ku mbehe bawuha wa mukobwa, awushyira nyina. 12Nuko abigishwa ba Yohani baraza batwara umurambo we, barawuhamba. Hanyuma bajya kubimenyesha Yezu.


c: text/html

text:
Inyanya mu gihe kizuba ziba ziboneka cyane, kuko zo zishobora kurwanya izuba, zikaba ariho zera neza mu gihe zitaweho zivomererwa. Inyanya rero zifite ibyiza byinshi umuntu atakwirengagiza mu gihe umuntu azi akamaro kazo. Cyakora muri iki gihe benshi barazifungura dore ko zigira isosi nziza kandi zikaba zishobora kuvangwa n’ibindi biryo byinshi bitandukanye.
Ibyiza dusanga mu nyanya turabisanga ku rubuga, tomate-de-France.com, bikaba ari ibi bikurikira :
1. Inyanya zigira vitamine zitandukanye, kandi zikabamo utundi tuntu tw’intungamubiri twinshi. Muri izo vitamine harimo vitamine C (muri garama 100 z’inyanya habamo miligarama 17 za vitamine C), iyi igatuma umuntu agira ubuzima bwiza, mu nyanya kandi habamo vitamine E, iyi ikaba ituma ubwirinzi bw’umuburi bugira ingufu, kandi zinagira beta-carotene.
Ibindi biba mu nyanya harimo potasiyumu, ituma impyiko zikora neza, hakanabamo kandi magnesium, calcium, fer, zinc, cuivre, manganese na Iode ; ibi muri rusange bikaba birwanya umunaniro, bikanafasha umuntu kuba yagira ubwenge buzima kandi akanagira ubuzima bwiza. Inyanya umuntu ashobora kuzirya zitetse cyangwa mbisi nta kibazo.
2. Inyanya kandi zirinda utugirangingo kuba twahura n’umugese (antioxydant) kubera ko zigira beta –carotene na lycopène, ubwo na kanseri ikaba idashobora kugira aho imenera. Ibintu byinshi biba mu nyanya bikaba biba hafi yakariya gahu gatwikiriye urunyanya. Kuri iyo mpamvu si byiza kuzihata keretse kuba wazoza neza maze ugashishuraho kariya gahu gusa.
3. inyigo yakozwe n’abongeraza yasanze kurya ‘Pate de tomate” bituma umuntu agira uruhu rwiza bitewe na “Lycopène” na “vitamine de collagène” biba mu nyanya. Amazi menshi kandi aba mu nyanya atuma utugirangingo tudahura n’umwuma ahubwo tukagira amazi menshi. Imbuto z’inyanya zibamo vitamine B.
4. Inyanya kandi zirinda kunanuka, kuko zigira hagati ya 90% na 93% z’ingano y’amazi, zikaba zirimo ama-calorie 20 muri garama 100. Ntitwakwibagirwa ko kandi inyanya zigira amaporoteyine, ibinure n’ama-glucide ( ibi byose ku rugero ruto) bikaba bigogorwa ku buryo bworoshye.
source:umuganga.com
Inyanya ni ikiribwa utakagombye kubura mu biribwa bya buri munsi
Shyiraho Igitekerezo!
Subscribe to: Post Comments (Atom)

robotstxt: allowed

filter: keep


text:
Polisi y’u Rwanda ikorera mu karere ka Nyaruguru ifatanyije n’abaturage b’akagari ka Nteko, Umurenge wa Busanze ku itariki ya 13 Gicurasi, yataye muri yombi abasore 3 bakekwaho kwiba moto i Kigali muri Nyamirambo yo mu bwoko bwa TVS ifite Pulaki RD 042I.
Polisi iravuga ko bari bibye iyo moto mu Murenge wa Nyamirambo mu Karere ka Nyarugenge ku itariki ya 11 Gicurasi, bafite umugambi wo kuyigurishiriza mu karere ka Nyaruguru.
Umuvugizi wa Polisi mu Ntara y’Amajyepfo CIP André Hakizimana, yagize ati “Twamenye ko aba basore bakodesheje iyi moto n’umumotari bamubwira ko bagiye hafi aho i Nyamirambo, bahita bayijyana muri Nyaruguru (barara kwa nyirakuru w’umwe muri bo) kubera ko abaturage bazi ko uwinjiye mu mudugudu agomba kwiyandikisha mu ikayi y’umudugudu, uyu mukecuru yagiye kubaruza aba bashyitsi, anavuga ko bafite moto.”
Yakomeje agira ati “Uyu muyobozi w’umudugudu yahise ajyayo abaza aba basore ibyangombwa by’iyo moto barabibura, ni bwo yahise abimenyesha Polisi, dutangira kubakoraho ipererereza, nyuma ni bwo bemeye ko bayibye bakaza kuyishakira umuguzi muri Nyaruguru.”
CIP Hakizimana yasoje agira ati “Turashimira iki gikorwa cyo kumenyesha inzego z’ibanze abashyitsi bari mu rugo. Iyi ni na yo mpamvu duhora dukangurira abaturage kumenyesha abayobozi b’inzego z’ibanze abashyitsi babasuye cyangwa bantu batazi bari mu duce batuyemo kuko ntiwamenya ikibagenza.”
Kugeza ubu aba basore bafungiye kuri sitasiyo ya Polisi ya Busanze ndetse n’iyi moto niho iri, ariko nk’uko CIP Hakizimana yabivuze ikazasubizwa nyirayo witwa Akayezu Happy nk’uko ibyangombwa byayo bibigaragaza.


text:
Umuyobozi w’umujyi wa Atlanta, muri Leta Zunze Ubumwe z’Amerika Kasim Reed yatangaje ko yirukanye uwari ushizwe kurwanya inkongi muri uwo mujyi, Kelvin Cochran, kubera ko yanditse igitabo avuga ko ubutinganyi ari icyaha.
Igitabo yise Who Told You That You Were Naked? Kigaragaza ko kuba umutinganyi ari ugusuzugura Imana, cyatumye atishyurwa umushahara we w’ukwezi, bimuviramo no kwirukanwa kuri uyu wa kabiri.
Amagambo yarakaje ubuyobozi bwe yanditse muri iki gitabo, ni aya: "Icyaha ni ikintu cyose gitandukanye no kwera kw’Imana; harimo ubusambanyi ubwo ari bwo bwose, ubutinganyi, n’ibindi byaha byose byerekeza ku busambanyi."
"Baba abashaka abagore benshi, baba abatinganyi, baba abasambanyi, baba abitwara uko bishakiye bakirengagiza ko ari insengero z’imana; aba bose bamenye ko basuzugura Imana."
Kuri Cochran yatangarije Fox news ko igitabo kigizwe na paji 160, akaba yavuze ko atanagejeje kuri paji imwe avuga ku butinganyi.
Yavuze kandi ko n’abakristu na bo baba bafite uko baba babona ibintu, kandi ibitekerezo byabo bikwiye kubahwa.
Yagize ati, "Ubuyobozi bufite uburenganzira bwo kugaragaza ibyo bwemera, ariko n’abakristu bafite uburenganzira busesuye bwo guhamya ibyo bemera kandi bikubahwa. Muri iki gihugu ntawukwiye guhohoterwa kubera ibyo yemera."
Mu bihugu byateye imbere hakunze kubaho ikandamizwa rya hato na hato, ku bashaka kugaragaza ukuri kw’ijambo ry’Imana kubijyanye n’ibyaha bimwe na bimwe cyane ubutinganyi.
Ibi byose ibi bibhugu bibikora byitwaje icyo bikunze kwita uburenganzira bwa muntu ariko rimwe na rimwe bihabanye n’imyemerere y’abakristo.


text:
REPUBULIKA YA DOMINIKANI
Umurimo wo kubwiriza ukomeza
Abamisiyonari bakomeza umurimo mu ibanga
Itegeko ribuzanya umurimo ryabaye intangiriro y’igihe cyagoye cyane abavandimwe. Umumisiyonari witwa Alma Parson yaravuze ati “Amazu y’Ubwami yacu yarafunzwe n’umurimo wo kubwiriza urabuzanywa. Abavandimwe bacu twakundaga bahuye n’ibigeragezo byinshi n’imibabaro.” Nanone hari abatakaje akazi kandi barafungwa. Icyakora yibuka ko “incuro nyinshi cyane ukuboko kwa Yehova kwabayoboraga kandi kukabarinda.” Abavandimwe bakomeje gukora umurimo mu ibanga kuko bari biringiye ‘ukuboko kwa Yehova kwabayoboraga.’
Ntitwari twemerewe kugira amateraniro y’itorero. Lennart Johnson avuga uko byari byifashe agira ati “abavandimwe batangiye guteranira mu ngo mu matsinda mato mato. Twigaga ingingo z’Umunara w’Umurinzi zabaga zakorewe foto kopi. Ab’indahemuka bose bishimiraga cyane imbaraga zo mu buryo bw’umwuka Yehova yakomezaga kuduhera muri ayo matsinda mato bigiragamo Bibiliya.”
Hagati aho, leta yakomeje kubagenzura kandi ikabahoza ku nkeke. Ariko ibyo ntibyahabuye abavandimwe na bashiki bacu. Mu ibaruwa umunyamabanga Hungría yandikiye Perezida wa Repubulika kuwa 15 Nzeri 1950, yaranditse ati “Bwana Lee Roy Brandt n’abandi bayobozi b’Abahamya ba Yehova bahamagajwe kenshi mu biro byanjye bamenyeshwa ko bagomba guhagarika poropagande yose bakorera uwo muryango washeshwe mu rwego rw’amategeko, kandi uko bigaragara banze kubahiriza iryo tegeko. Buri munsi, muri ibi biro tubona raporo zituruka mu duce dutandukanye tw’igihugu zitumenyesha ko bakomeza poropagande yabo mu ibanga, bagasuzugura itegeko rya leta.” Yashoje asaba ko “abayobozi bakomeye b’abanyamahanga” b’Abahamya ba Yehova bahambirizwa.
“Isoko y’inkunga”
Mu mpera z’umwaka wa 1950, abavandimwe Knorr na Henschel basuye icyo gihugu. Nyuma yaho, bamwe mu bamisiyonari bimuriwe muri Arijantine, muri Gwatemala no muri Poruto Riko. Abandi bashatse akazi kugira ngo bashobore kuguma mu gihugu. Urugero, umuvandimwe Brandt yakoreraga ikigo gishinzwe iby’amashanyarazi, abandi bo bigishaga icyongereza. Raporo yasohotse mu Gitabo nyamwaka cyo mu mwaka wa 1951, yavuze iby’abo bamisiyonari igira iti “kuba abo bamisiyonari baragumye mu gihugu ntibagende, byabereye isoko y’inkunga abigishwa b’indahemuka b’Umwami bari barafashije kumenya ukuri. Bose bishimira kubona ukuntu bagaragaza ubutwari ntibatezuke ku murimo wabo.”
‘Kuba baragumye mu gihugu, byabereye isoko y’inkunga abigishwa b’indahemuka’
Dorothy Lawrence yari umwe mu bamisiyonari bigishaga icyongereza. Uretse kwigisha icyongereza, nanone yagishaga Bibiliya abantu bashimishijwe. Ibyo byatumye afasha abantu benshi kumenya ukuri.
Abasenga Yehova mu budahemuka bafashe izindi ngamba kugira ngo bakomeze gukora umurimo wo kubwiriza nubwo abategetsi bahoraga babacunga. Hari igihe bacaga ibitabo bagatwara amapaji ahinnye mu mufuka w’ishati cyangwa bakayashyira mu dukapu bahahiramo kugira ngo bashobore kubwiriza babigiranye amakenga. Raporo y’umurimo wo kubwiriza yakorwaga ku buryo umuntu agira ngo ni agapapuro kariho urutonde rw’ibyo agiye guhaha. Aho kwandika ibitabo, udutabo, amagazeti, gusubira gusura n’amasaha, bandikaga amapapayi, ibishyimbo, amagi, amashu na epinari. Kopi z’Umunara w’Umurinzi zitwaga imigwegwe cyangwa imyumbati, bikaba ari ibihingwa byiganje muri ako karere.
Umurimo wo guhindura abantu abigishwa warakomeje
Ku itariki ya 16 Kamena 1954, Rafael Trujillo yashyize umukono ku masezerano y’ubufatanye na Vatikani, ayo masezerano akaba yaratoneshaga abayobozi ba Kiliziya Gatolika muri Repubulika ya Dominikani. Icyo gihe, itegeko ribuzanya umurimo w’Abahamya ryari rimaze imyaka igera kuri ine rikurikizwa. Nyamara mu mwaka wa 1955, muri Repubulika ya Dominikani hari ababwiriza 478. None se byagenze bite ngo habeho uko kwiyongera kandi bari mu bihe bigoye cyane? Igitabo nyamwaka cyo mu mwaka wa 1956 cyagize kiti “ibanga ry’imbaraga zacu ni umwuka wa Yehova. Abavandimwe bunze ubumwe, bafite ukwizera gukomeye kandi bakomeza kujya mbere babigiranye ubutwari.”
Muri Nyakanga 1955, ibiro bikuru by’Abahamya ba Yehova ku rwego rw’isi byoherereje Trujillo ibaruwa iriho umukono wa noteri. Iyo baruwa yasobanuraga mu buryo burambuye ko Abahamya ba Yehova batagira aho babogamira muri politiki kandi yasabaga Trujillo “ko yakuraho itegeko ryabuzanyaga umurimo w’Abahamya ba Yehova n’umuryango wa Watch Tower Bible and Tract Society.” Ibyo byatanze iki?


text:
ISOMO RYA 30
Rahabu yahishe abatasi
Igihe abatasi b’Abisirayeli bageraga i Yeriko, bacumbitse mu nzu y’umugore witwaga Rahabu. Umwami w’i Yeriko yarabimenye, yohereza abasirikare kwa Rahabu. Rahabu yahishe abo batasi hejuru y’inzu, maze ayobya abo basirikare. Yabwiye abo batasi ati “ndabafasha kuko nzi neza ko Yehova ari kumwe namwe kandi ko muzigarurira iki gihugu. Ndabinginze nimunsezeranye ko mutazanyica jye n’umuryango wanjye.”
Abo batasi babwiye Rahabu bati “tugusezeranyije ko nta muntu uzaba uri mu nzu yawe uzagira icyo aba.” Baramubwiye bati “uzazirike umugozi utukura ku idirishya ryawe, ni bwo umuryango wawe uzarokoka.”
Rahabu yanyujije abo batasi mu idirishya bamanukira ku mugozi. Bamaze iminsi itatu bihishe mu misozi, hanyuma basubira aho Yosuwa yari ari. Nyuma yaho, Abisirayeli bambutse uruzi rwa Yorodani kugira ngo bigarurire igihugu. Umugi wa mbere bigaruriye ni Yeriko. Yehova yabategetse kumara iminsi itandatu bazenguruka uwo mugi, bakawuzenguruka incuro imwe buri munsi. Ku munsi wa karindwi, bazengurutse uwo mugi incuro zirindwi. Hanyuma abatambyi bavugije amahembe, abasirikare nabo bavuza urwamo. Inkuta z’uwo mugi zahise ziriduka! Ariko inzu ya Rahabu yo ntiyahirimye. Rahabu n’umuryango we bararokotse kuko yizeye Yehova.
“Mu buryo nk’ubwo se, Rahabu . . . we ntiyabazweho gukiranuka binyuze ku mirimo, amaze kwakira neza intumwa, hanyuma akazohereza zinyuze iyindi nzira?”—Yakobo 2:25


text:
Ariko uyumusaza ndamwemera ibyo abeshya nibiki abanyu barikwicwa ninzara abandi barahunga burimusi ibyenda yacaguwa murayiciye yatungaga abanyarwanda batagiringano uratambukana kawunga ngobakakwirukaho ngo zana umusoro imbere yinzu yubucuruzi harumuntu wires akugenzura ibyo ucuruza nkaho yabiranguye abirirwa biruka kubakecuru nabana nabasaza ngo ntibashaka kobashakisha imibereho ngo bakora ubucuruzi butemewe abayobozi birigwa beguzwa burimusi ngembona tugana ahabi cyane
Abanditsi basubiza rukokoma ko mbona bagira ari bamwe who so abashinzwe kumukurikirira hafi no kumusubiza nako no kumutuka???? Bana musigeho gutukana si umuco
Uyu Musaza Arashaje Pe! Mujye Mumwita Rwiziringa munzuzi rwa mvuye mubagabo !!
Iyi mbwa yumusazayatanze igihugu kubea inda nini none iravunumuheto uvugubusa ngo abanyagitugu
kugambanira bagenzi bawe bakicwa nabi nibyo bizatuma ugwa ishyanga tuuuuu!!!!
Nshuti burya dufite abanyapolitike bashaje urebye amagambo ye muri studio ya R.Rwanda ahanganye na BARAYAGWIZA Nundi mugabo bo muri CDR ntiwakwemera ibyo avuga ubu cyokoze twamaganye inda bagira,mbabaze bahazwa n’amasahani angahe?cg guhemukira abato kugeza ryari?jye ndamugaye areke kwanduranya.Peace
Ntabwo ari muramu de.Ni se bukwe.
ntakintu gisigaye kinshimisha nko kubona abanyarwanda barasobanutse bose bumva kimwe ni intego igihugu cyihaye iyo nsomye comments zanyu uburyo ushatse kugarura amacakubiri mumwamaganira kure mbyibuha numva pe,abanyarwanda muranyura nkabura icyo mbitura
hhhhhhhhhh ahubwo nabatekereza nkawe bamire iby’uko urwanda rubayeho ntibikureba na gato wimenye nizindinkungizi nkawe mutureke ndumva kumoka k’imbwa bitabuza inka gutaha kbxa
Ariko uyu musaza azaceceka bigenze gute usibye kwirengagiza ubu ukiri mu buyobozi ni hehe wari urabona abanyarwanda bahabwa services zingana hatitawe ku moko. none uraho uravuga ubusa ngo abantu babategekesha igitugu uzaze nawe wirebere cg uceceke arye ayabazungu wipfire ese ko uvugira inyuma uzarenge umurongo urebe abanyarwanda bakunda igihugu cyabo ureke wowe wikunda gusa
Twagiramungu afite ibibazo byo kudahinduka gusa ngo ajyane n’igihe.
Mu mateka ye ashaka kuzasigamo akajagari kenshi ntazi icyo kazamumarira.
Ese arashaka kuzana iki cyiza mu Rwanda? Leta zose yananiwe gukorana nazo kandi zose yaragiye agiramo imyanya ikomeye ifatirwamo n’ibyemezo. Harya iyo atavuze ntacyo ba rugigana bamupimira? Ba Rugigana nabo barababaje bahembera umuntu ko yavuze ubusa!!!!!!!!!!!!!!!!
Gusa nuko n’ubwo busa aba yavuze atuma tumutaho umwanya tunamusubiza buriya njye ndabona iyi minota yanjye ipfuye ubusa kuko hari ibinteza imbere Leta yacu yashyizeho nakabaye maze gutunganya.
Twagiramungu azasabe Imana imuhe gusinzira nk’abagabo bitari ibyo azahinduka injajwa.
Murakoze
Uyu musaza afite ikibazo cy’ihungabana rituruka k’ubyo abakoloni b’ababiligi bamupakiyemo ko kuba ari UMUHUTU bihagije ngo ayobore u Rwanda.
Nyamara abamuzi bya hafi bahamya ko nubwo yize akaminuza ariko adashishikarira umurimo ahubwo akunda guhaka.
Ikindi cyamuzonze nka kanseri n’uko yirata cyane.Ntajya amenya gutega amatwi abandi.Yigize Bamenya.
ariko Mana ko ufite ubushobozi bukomeye waremeye uyu musaza igihugu kingana uko yifuza akakiyobora ndetse agatuzamwo abantu yifuza bibaye byiza bose bakaba bafite amateka nkaye maze akabahoza amarira barize.
Uyu musaza ni Rutemayeze kweli. Ariko yazaje akareba uko u Rwanda rwacu rusigaye rusa, ruratemba amata nubuki. Sinkuwazura Habyara akamwereka aho yahoze akorera uko hasa yahita akurira ingofero Mzee Paul. Nibaze dufatanye kubaka urwatubyaye bave mubitagira umumaro.Ese bibagiweko Imana yirirwa ahandi igataha mu Rwanda rwacu!
Mumureke avuge ubusa gusa we se aho aryamye mu mahanga icyo amariye abanyarwanda niki cyangwa ko yabaye umutegetsi wu urwanda twagiramungu ntacyo umariye abanyarwanda ceceka iyo uri aho hanze urwane nibyo urimo nta mwanya wo guta tugufitiye.
Badutaye mumanga muzehe wacu adukuranamo urukundo none baramoka nkimbwa zitagira iyo zitaha ni kazibe nahubundi gapfuye nabi
Badutaye mumanga muzehe wacu adukuranamo urukundo none baramoka nkimbwa zitagira iyo zitaha ni kazibe nahubundi gapfuye nabi
araza ajyahe c yokazana amagara nicyigumu aho gikomeze gitungwe nabazungu nibagihaga bazacyinyonga naho kagame wacu numugisha twahawe nimana ninka mose mubisirayeri kuko aho yadukuye naho atugejeje turahazi ,naho uwomusaza aho ageze ubanza agiye gusara
araza ajyahe c yokazana amagara nicyigumu aho gikomeze gitungwe nabazungu nibagihaga bazacyinyonga naho kagame wacu numugisha twahawe nimana ninka mose mubisirayeri kuko aho yadukuye naho atugejeje turahazi ,naho uwomusaza aho ageze ubanza agiye gusara
Twagiramu jya umenya gusaza utanduranyije president wacu umukure mu kanwa kawe iyo ushonje ntubura ibyo uvuga. kagame wacu ni umugisha imana yaduhaye.
Ariko nje Mwaranyobeye Twagiramungu nawe wananiwe nu Rugo ushaka Urwanda ? Utubabarire ntukavuge nabi Intwari y,Urwanda ! Guma Ibirayi Uturekere Amahoro yacu , nturi umuvugizi wacu kandi ntawagutakambiye ! niba ari Umunyagitugu aramaze nicyo Tumukundira , kiturwa neza , kiruba , kiraduteza Imbere . Rero nturasobanukirwa nicyo wita Igitugu !
turambiwe politiki y’ubusabo. dukeneye ibikorwa byinshi byuje ubwenge n’ubuhanga byo gukunda igihugu n’abaturage. demokarasi nziza ishingira kubuhanga n’iterambere.murakoze
umuntu wese usebya president Paul Kagame akaba amusebya ari hanze mwe kumutaho igihe kuko avuga ibyo atazi. ahubwo namusaba kuza akareba u Rwanda aho rugeze.
Umusazabona abazima akagra ngo nibo basazi niba kuyobora neza arigitugu nushake azakigire bireba twe nkabanyarwanda abana mwe musebya
ariko azi byibuze imiturirwa irimurwanda nanyakatsi yasize azi itandukaniro byibyoyubatse naho tugeze musaza rekatugusabe imahanga iyo ukura akaryo ntihakiruta urwagasabo dusigaye dufite amiturirwa ahowaruzi ahitwaga kwa Rubangura ubuyanzuye yabaye nyakatsi dufite Kigali city uhageze ubuwava mubyakera ukayoboka uwowita umunyagitugu akakugabira ibitarigeze kubaho bita girinka munyarwanda wigeze ubona ahumuntu avurirwa igiceri cyi 100 koko uzaze usure convetion center nubuntu kuyisura ubundi kubera kushaje utacyibuka urwagasabo tugutembereze ahitwa mubirunga gusura ibyiza byurwanda musaza urwanda rwaragusize niba rero iryoterambere ariryo wita igitugu twe benerwo twarabyemeye kandi erega umaze nigihe uziko arikagakino kawe ihangane usaze neza ahubwo ubasuhure uze upfire iwanyu
uwo musaza manza atari tayari yarasaze
twagiramugu ushaje nabi ryose kuko baravuga NGO uruciye munsi ntamenya ikirurinyuma.ESE RDA wowe na muramu wawe mwabuze ikamba rya rukwira muruha inkongi turangije abanyarwanda tuyobowe na H E kagame turahagoboka none ubuze icyo uvuga uravugishwa ubaye nka wawundi wabuze icyo agaya inka ati Dore urucebe rwayo
Turekere Poul Wacu .Kuko Wahunze Niwemera Ugataha Uzumirwa Ubu Urwanda Ruruta Aho Wahungiye Kure!Ubu Mfite Inka Yampaye .Icyo Nicyo Gitugu C?2rekere Urwanda!!
erega namwe muramurenganya atavuze ubusa ntacyo ba Rugigana bamumarira,,,, nigikomeze Gitogotere iyo mu mahanga ariko ntikizatinda kubona ko cyibeshye..... ntabushobozi ufite bwo guhagarika ibyo abanyarwanda bagezeho ubu!! usibye urunwa rwakurenze.... uwakudoda umunwa gusa cg agashyiraho SUPERGLUE
aliko mukekako urwanda rutangiye kubaho mumyaka 20 ishize ndi nkamwe najya nilinda gutuka umuntu ngo nuko avuze icyo atekereza utuka utamusubiza aba yituka
Nisabire ba bana ba rukokoma bamusange bamusabe asaze neza bamusobanulire aho u rwanda rugeze ko ibyo avuga ali ukwiha amenyo yabasetsi tuli kumwe na kagame wacu intambwe ku yindi
Yewe...abantu baragwira. Erega akubahuka akavuga. Reka nibwirire uyu musaza Rukokoma: "abakene barafashwa muri gira inka na VUP, imihanda irubakwa, abayobozi bakora nabi bareguzwa, abaturage bahawe ijambo bafite agaciro"...mumumbwirire ibyo birahagije. President wacu Kagame amahanga aramwifuza kuko twe turi abahamya (temoins occurairre) bwaho yatuvanye naho atugejeje. Vive notre President Kagame!
Nuko Bitashobotse iyo tuza kugira Umubyeyi Nka HE Paul KAGAME mumyaka yashize ntabwo u Rwanda ruba rwarabuze abanyarwanda bakicwa bazira ko ari abantu.
HE Paul KAGAME jyewe navuga ko ari impano y’Imana yahawe n’abanyarwanda kugirango tuve munzangano, ubu abanyarwanda turi umuntu umwe, "Umunyarwanda" naho ibya Twagiramungu kuba ngo yarabaye Ministre w’intebe ntacyo bivuze, birashoboka ko yafatwaga nkumunyarwanda kimwe nabandi ukeneye kubaka igihugu mugihe yarazi neza abarushenye nabarusahuye nabarwishe ,ahubwo yibeshye ko byabitekerezo byakera aribyo yagarura, suko biri abanyarwanda ntabwo twamwemerera, azongere aze arebe aho tugejeje igihugu cyacu kiza,
Paul KAGAME ni Impano y’ Imana yahawe Abanyarwanda.
Uyu musaza ibyo avuga nibyo gusa Africa nta kundi buri President yayobora hatarimo igitugu.Kuko bitewe n’imyumvire iri hasi cyane igitugu nticyabura.Njye mbayobora ahubwo narusha Kagame muvuga.
gusaza mwana wanjye biratinda ntibihera akagongo gutugutu akabando ngo dondori dondori, amasaziro mwana wanjye n’amarembera y’ubuzima.Rukokoma we ku mugani wa Rugamba ati "OYA DI WIKABYA JY’UMENYA GUSAZA UTANDURANIJE CYANE" nukuri iki gisaza gishaje nabi uzi gusazana amatiku ushaka gusubiza abanyarwanda inyuma ho 50 ans turamusabye ngo aduhe amahoro kuko twe turayifitiye kandi tuzi n’icyerekezo u rwanda rwerekezamo, ariko niba atwimye amahoro kuko atayakunda akaba ashaka kuzana nk’ibya muramu we kayibanda twe nk’abanyarwanda noneho ibyo kumusaba bivuyeho TURAMWIYAMYEEEEEEEEEEEEER.


text:
Uburyo butanu bwafasha umuntu kubabarira abamuhemukiye (igice cya mbere) Ange Victor
“Hahirwa abanyambabazi kuko aribo bazazigirirwa” (Mat.5:7)
Umunsi umwe Petero yabajije Yesu niba akwiriye kubababarira uwamuhemukiye akageza ku nshuro ndwi gusa. Petero yumvaga yaba akoze ikintu kidasanzwe, kuko muri icyo gihe Abafarisayo bigishaga ko umuntu adakwiriye kurenza inshuro eshatu mu kubabarira. Ibi bikaba byaraterwaga no kumva ndetse no gusobanura nabi amagambo y’umuhanuzi Amosi, urugero hari aho agira ati, “Ibicumuro bitatu by’I Damasiko, ndetse bine, bizantera kutabakuraho igihano…” (Amosi 1:3). Yesu nawe mu kumusubiza amubwira ko adakwiriye kugeza ku nshuro ndwi gusa; ahubwo ‘akwiriye kugeza mirongo irindwi inshuro karindwi’ (inshuro 490). Aha akaba yarashakaga kumugaragariza ko kubabarira ari igikorwa kitarangira cyangwa ngo kigire imipaka.
Maze amucira umugani w’umwami wari ufite umugaragu umubereyemo umwenda ungana n’italanto ibihumbi 10 (inzovu). Ni ukuvuga nk’amadolari ya Amerika miliyoni 10, aya mafaranga yari menshi cyane ku buryo agereranywa n’inshuro 10 y’imisoro igihugu cyinjizaga mu gihe cya Herodi Mukuru. Kuko uyu mugaragu atashoboraga kuyabona, shebuja ategeka ko we n’umuryango we bahinduka abacakara be kugeza igihe azishyurira. Ariko uyu mugabo yinginga umwami amusaba imbabazi, aherako amuharira ideni ryose yari amurimo. Maze ngo ageze hirya abona mugenzi we wari umubereyemo umwenda ungana n’idenariyo 100 (nk’amadolari ya Amerika 20). Aherako amwishyuza ku ngufu, nubwo yagerageje kumwinginga ngo amwihanganire, undi aranga amushyira muri gereza kugeza igihe yarangirije kumwishyura. Ibi bibabaza bagenzi be, maze babibwira umwami nawe ararakara ndetse ategeka ko uyu mugaragu utagira imbabazi, afungwa kugeza igihe azishyurira ideni ryose yari arimo. Maze Yesu asoza agira ati, “Na Data wo mu ijuru niko azabagira nimutababarira umuntu wese mwene so mubikuye ku mutima.” (Mat.18:21-35).
Uyu mugani utwibutsa umwenda dufitiye Imana, kuko ibitekerezo, ibikorwa n’amagambo bya muntu byahindanijwe n’ibyaha kuva akivuka (Itang.6:5-6; Zab.51:5). Imana yashyizeho uburyo ibyaha byose bibasha kubabaririrwa muri Yesu Kristo: “Mugirirane neza, mugirirane imbabazi, mubabarirane ibyaha nk’uko Imana yabababariye muri Kristo.” (Ef.4:32) Uburyo bwose abantu baduhemukira (ideni ry’ibyaha) ntago byabasha kugereranywa n’umwenda w’ibyaha twari dufite mu maso y’Imana nyamara yarabitubabariye.
Mbese se kubabarira ni iki?
Kubabarira si ukwibagirwa, hari igihe abantu bavuga ko iyo ubabariye utongera kwibuka uburyo wahemukiwe, ngo kuko bitabwa mu nyanja yitwa ‘ kwibagirwa’. Ni byo koko, hari ibintu byoroheje umuntu yagukosereza ntubitindeho, ukaba wanabyibagirwa, ariko hari n’ibindi utapfa kwibagirwa. Sinzi niba umuntu ashobora kwibagirwa umuntu wamwiciye cyangwa wamufashe ku ngufu? Kubabarira rero si ukwibagirwa; ahubwo bisa n’igihe umuntu arwaye igisebe, hanyuma kikaza gukira neza agasigarana inkovu. Iyo arebye inkovu ashobora kwibuka icyayiteye, ariko nta bubabare aba acyumva. Umuntu wababariye, nubwo ashobora kwibuka ibyamubayeho ndetse akaba yanabitangamo ubuhamya, nta rwango cyangwa inzika aba agifitiye uwamugiriye nabi.
Kubabarira si ukwihunza ikibazo, ugasanga umuntu agira ati, “Ntacyo nzamutwara, ariko azibane nanjye nzibana.”Hari igihe abantu aba ari abaturanyi, ariko ntawushobora kugera mu rugo rw’undi, niyo bahuriye mu nzira ntawusuhuza undi. Akenshi umuntu akabuzwa inabi nuko atinya amategeko ya Leta. Nk’Abakristo tuba dukwiriye gukora iyo bwabaga kugira ngo dusenye urukuta rw’inzangano nubwo undi yaba atabishaka.
Kubabarira si igikorwa cy’umunwa gusa; ahubwo gitangirira mu mutima (Mat.18:35). Kuko hari igihe abantu bavuga imbabazi ku munwa, ariko imitima yabo yuzuye urwango.
Kubabarira ni igikorwa kigira itangiriro; ariko kitagira iherezo. Hari igihe usanga umuntu abwira undi ati, “Narakubabariye, none urongeye! Ubu bwo sindibukwihanganire.” Ducumura kenshi , ariko Imana igahora itubabarira, ntijya iducyurira ko ejo hashize yari yatubabariye.
Kubabarira ntibisobanura buri gihe guheba uburenganzira bwawe, tuvuge ko hari umuntu wakuriganije imitungo, mu by’ukuri yaraguhemukiye. Kumubabarira ntabwo bikuraho ko ushobora kwiyambaza inzego zibifitiye ububasha ngo zikurenganure. Ibi bishatse kuvuga na none ko kubabarirwa bidakuraho buri gihe kuba uwakoze icyaha ashobora gukurikiranwa mu nkinko, biterwa n’uburemere bw’icyaha cyakozwe. Hari abatekereza ko kujya mu nkiko binyuranyije na Bibiliya, ariko twibuke ko na Pawulo yajuririye Kayizari. Nyamara bizarushaho kuba byiza abantu biyunze, bagakemura ibibazo bafitanye batagombye kugera mu manza.
Kubabarira ni ikinyuranyo cyo kwihorera, kugira inzika , urwango n’ibindi nk’ibyo…
Kubabarira ni urufunguzo rw’ijuru , kuko umuntu utababarira abandi, aba nawe yikingiye imbabazi z’Imana ntizimugereho (Mat.6:14-15; Yak.2:13). Umwigisha umwe yagize ati, “Biragoye ko twabona umunzani dupimisha ubukristo bw’abantu, ariko burya umuntu ukurusha kubabarira aba akurusha n’ubukristo.”
Kubabarira rero ni ngombwa cyane mu buzima bwacu bwa buri munsi. Kuko ni kimwe mu bintu biranga kamere y’Imana “Imbabazi z’Uwiteka ni zo zituma tudashiraho… Zihora zunguka uko bukeye,” (Amag.3:22-23).Yesu yagaye Abafarisayo bakabyaga mu kuziririza imigenzo imwe n’imwe, nyamara bakirengagiza ‘amagambo akomeye yo mu mategeko’ ariyo: Kutabera n’imbabazi no kwizera. (Mat. 23:23). Muri Bibiliya hari aho ijambo imbabazi usanga riri kumwe n’amagambo agaragaza isumbwe ‘ziruta, kuruta’ urugero, “Nkunda imbabazi kuruta ibitambo” (Mat. 12:7); “ imbabazi ziruta urubanza zikarwishima hejuru” ( Yak.2:13) .Nubwo Imana idutegeka kubabarira; si ikintu buri gihe kiba cyoroshye, dore ko mu nshinga ‘ kubabarira’ humvikanamo indi yitwa ‘ kubabara’. Burya hababarira uwababajwe. Reka turebe zimwe mu ntamwe zadufasha kubigeraho:
1. GUSOBANUKIRWA KO BURI MUNTU ARI GATOZI KU CYAHA CYANGWA IKOSA RYE.
“Ubugingo bukora icyaha nibwo buzapfa, umwana ntazazira ibyaha bya se kandi na se ntazazira ibyaha by’umwana we, gukiranuka k’umukiranuratsi kuzaba kuri we, kandi ibyaha by’umunyabyaha bizaba kur i we.” (Ezek.18:20, soma na none 1 Abami 14:1-6)
“ Kuko umuntu wese aziyikorera uwe mutwaro” ( Gal.6:5)
Umuntu umwe yagize ati, “Umuhanga wo kwangana, arakwanga, akanga n’imbeba yo mu rugo iwawe n’igitenge wambara”. Imwe mu ntamwe zadufasha kubabarira ni ukwirinda gushyira abantu bose mu gatebo kamwe (generalization), kuko bavukana, baturuka mu muryango umwe, akarere kamwe, idini rimwe, basangiye ururimi, bahuje ibara ry’uruhu cyangwa igitsina n’uwaduhemukiye bose tugahita tubafata nk’abahemu.
Mu gihe cya Yesu Kristo, abantu bari barishyizemo ko nta cyiza cyangwa umuhanuzi wava I Nazareti (Yoh.1:46,7:45-52). Hari inkuru yabaga mu gitabo cy’Ikinyarwanda mu mashuli abanza, y’ikirura cyahuriye ku iriba n’umwana w’intama. Maze kirawubwira kiti, “Umwaka ushize warantutse!” Ako gatama karagisubiza kati, “ Umwaka ushize nari ntaravuka” Maze ikirura kikabwirana inabi kiti, “Niba atari wowe ni mwene wanyu,” nuko giherako kikarya. Umubyeyi umwe nawe ngo yahoraga abwira umukobwa we ati, “Abagabo bose ni bamwe, nyina ubyara ni umwe, burya umugabo ni umwana w’undi, ntuzigere ugirira icyizere na rimwe igitsina gabo.” Uyu mukowa ibitekerezo yacengejwemo na nyina byaramukurikiranye ku buryo byamugoye mu kubaka urugo rwe. Imyifato nk’iyi ntikwiriye abizera, kuko akenshi abantu aba ari inzirakarengane, ugasanga baryozwa ibintu batazi uko byagenze n’igihe byakorewe.
Igihe ugiranye ikibazo n’umuntu, ni byiza gusobanukirwa ko ariwe nyirikibazo, aho kongeraho n’abandi bafitanye isano, kuko uba uri kongera uburemere bw’imbaraga zigusunikira kutababarira (mu cyekerekezo gihabanye n’inzira y’ijuru). Imana ntabwo izacira abantu imanza ikurikije amadini, ibihugu cyangwa ibara ry’uruhu. Ahubwo, buri muntu wese ku giti cye azabazwa ibyo yakoze akiri muri uyu mubiri. Mureke “ Twigane Imana” ( 1 Tes.5:1).
Mu gice cya kabiri tuzarebera hamwe izindi ntamwe enye zadufasha kubarira .
Ange Victor UWIMANA
(+250)788552883/ (+250)725151463
[email protected]


text:
Ayo mateka nk’uko bizwi yaranzwe n’urwango hagati ya bamwe mu biyise cyangwa biyitaga, ndetse na n’ubu bakiyita Abahutu cyangwa Abatutsi. Mbere yo gukomeza iyi nyandiko reka tubanze twibutse ko abajanisha mu by’iyoboka Mana n’amadini hano mu Rwanda, bavuga ko amatorero ya gikristu afite abayoboke bagera cyangwa barenga 90%. Aba bose bayoborwa na Bibiliya Ntagatifu bitewe n’uko aba n’aba babyumva.
Bamwe muri aba rero biyita cyangwa bitwa aba Kristu cyangwa aba Kristo bavuga ko bayoborwa cyangwa bagendera ku bya Yesu cyangwa Yezu, nibo usanga bavugwaho ariya matindi y’amacakubiri n’ingengabitekerezo, inzangano n’amatiku y’ubwoko bwose.
Tutagiye mu mateka rero, n’ibisekuruza bya Yezu n’ubwo bihari tunabaza aba bose, kandi uwo ariwe wese bireba azadusubize ibibazo bikurikira :
Yesu ni Umuhutu, Umutwa cyangwa Umututsi ?
Kuki mutahisemo kwitwa aba Mose, aba Aburahamu, aba Nowa, aba Aroni n’abandi mugahitamo kwitwa aba Kristo??
Muri Bibiliya zanyu ni uwuhe murongo ni ikihe gitabo muri 66 biyigize ugaragaza ko Yezu; Yesaya; Yeremiya; Ezekiel; Daniel n’abandi bari Abatwa, Abatutsi cyangwa Abahutu??
Ko Yezu cyangwa Yesu yagaburaga ibiryohereye mwe mukaba mugabura ibirura mugaha abantu vino isharira nka ya yindi Abayuda bamusomeshaga, ubwo murumva mutaganisha ku gutwika urwuri n’intama mwitwa ko muragiye abandi bavuga ko mwiragije zigatikiriramo?? Ubwo rero itangazamakuru nirizajya ryatura rikamagana iyo miragirire yanyu, rikagaragaza ko muri Abashumba badashoboye, mujye mwihangana, hanyuma mwikebuke aho kwirirwa mujya guteta no gukubita amarira imbere y’abo mwibeshya ko bafite imbaraga zo gucecekesha itangazamakuru, cyangwa gufata no gufunga abahagararizi baryo. Impuhwe mutigiriye ngo muzigirire n’abandi, mwe ntimugatekereze ko abo mwirukankiraho gutanga ibirego hari izo babafitiye.
Umushumba Mukuru ateje ibibazo
Uwo ni Pastori USABWIMANA Samuel uyobora ADEPR, akaba n’Umuvugizi w’Itorero, ariko mu buryo bunyuranyije n’amategeko y’ u Rwanda. Ibi tumaze kuvuga n’ibyo turi buvuge mbere, uyu muyobozi aba yaragize icyo abivugaho iyo tumubona. Ntibyashobotse rero kandi twarabigerageje ari no mu gihugu, ariko byaranze turi bubigarukeho. N’ubwo ADEPR ari Itorero ryakunze kuvugwamo amacakubiri cyane cyane nyuma ya 94, ubu ibibazo Itorero rifite bitari bike mu by’ukuri, byose bishingiye kuri kimwe aricyo cy’amacakubiri, kandi bivugwa cyangwa bigaragaza ko karureta wayo ari Pasitoro USABWIMANA Samuel ukuriye ADEPR, akaba ngo n’Umuvugizi wayo.
Byaravuzwe tubanza kugirango ni ya ndwara ya bamwe mu banyarwanda yaburiwe umuti!! Twakomeje gukurikirana bigeza aho dusa n’abavuye mu bitotsi ubwo twabonaga iyo baruwa Umuyobozi Mukuru wa rimwe mu matorero azwi akorera mu Rwanda, ADEPR yandikiye Umukuru wa Guverinoma y’u Rwanda ariwe Minisitiri w’Intebe. Muri iyo baruwa yo kuwa 8/4/2008 , uyu muvugizi wa ADEPR agaragaza imibare y’abahutu n’abatutsi bari mu buyobozi bw’iryo torero.
Ikigaragara ni uko « MURI RIRIYA TORERO ISAHA IYO ARIYO YOSE HASHOBORA KUZAVUMBUKAMO IBINTU BIMEZE NK’IBYAVUMBUTSE MU KIRUNGA CYA NYIRAGONGO KANDI NTAWE UTARABIMENYE ».
Dore bimwe mu bibazo abantu bibaza kuri iriya baruwa:
Ikibazo cya mbere:
Pasitori USABWIMANA Samuel amenya ate Umututsi; Umuhutu cyangwa Umutwa. Ko muri iyi baruwa agaragaza imibare y’Abatutsi n’Abahutu bari mu buyobozi bwa ADEPR akuriye??
Icya kabiri:
Muri iyi baruwa avuga ko ngo Inama y’Ubutegetsi ya ADEPR igizwe n’abantu 23, muri bo 15 ni Abatutsi, 8 ni Abahutu, naho muri Biro Nyobozi ya ADEPR igizwe n’abantu 6, batanu bakaba Abatutsi barimo umuvugizi wungirije wa kabiri w’Umuhutu.
Ikibazo: Pasitori USABWIMANA Samuel muri aba batandatu we ko atavuze uwo ariwe cyangwa icyo aricyo??
Icya gatatu:
Iyo usesenguye iyi mibare itangwa n’Umuyobozi nk’uriya w’Itorero usangamo ibintu byinshi biteye ubwoba!! Ese yashatse kugaragariza Minisitiri w’Intebe ko politiki y’iringaniza muri ADEPR bakiyikomeyeho??
- Mu buryo ubu cyangwa buriya Umukuru wa ADEPR yashatse kwerekana ko
Abatutsi bagomba kugira ubwiganze mu buyobozi bw’Itorero??
- Buriya se ntiyagaragaje ko Abahutu barenganye kubera ko ari bake mu buyobozi
bwa ADEPR ikaba irangwamo itonesha??
- Muri rusange buri wese usoma iriya baruwa yashidikanya ko Umushumba wa
ADEPR yabibye urwango hagati y’abayoboke ba ADEPR bamwe bumva ko bari
ku ibere kuko bafite imbaraga zibabereyeho, abandi biyumvamo kuba inkehwe??
- Buriya se uwahera hariya akagaragaza ko bizatinda nyamara amaherezo
abayoboke bakagumuka kandi kubihosha bikazagorana yaba abeshye cyangwa
arose nabi??
Ngaho tubahaye umukoro, ahasigaye dutegereje umusanzu wa buri wese kandi mu nzego zitandukanye. Igiteye impungenge gusa ni uko inzego zagenewe kopi y’iriya baruwa zirimo na Perezidansi ya Repubulika zisa nk’aho zabifashe nk’ibintu bisanzwe, gusa Minisitiri w’Ubutabera we akaba yarabibonye kare agahakanira Umuvugizi wa ADEPR washakaga ko ngo amwemeza bityo, agatangazwa mu Igazeti ya Leta. Minisitiri Karugarama bigaragara ko yari afite amakuru ahagije ko ishyamba atari ryeru muri ADEPR, yavumbuye rugikubita umutego Pasitori USABWIMANA Samuel yashatse kumutamo; kuko abayoboke batari bake ba ADEPR bakomeje gusakuza ko uriya Mushumba yakoresheje uburiganya ngo akomeze inkoni y’Ubushumba mu buryo butemewe n’amategeko.
Reka tubitege amaso ariko twizera ko Leta kuko ariyo iri hejuru y’abandi bose, ikurikiranira hafi iki kibazo; kuko byaba ari akaga gakomeye twumvise ko hari aho byaturitse muri ADEPR, kubisubiranya bikagorana kandi nta gihe abantu batavuze.
KUBAHIRIZA ITEGEKO
Tugarutse kubyo amategeko ateganya, nk’uko twabivuze haruguru, Pasitori USABWIMANA Samuel twifuje kumuha ijambo ngo agire icyo atangaza ku bimuvugwaho.
Kuya 19/12/2011 twaramuhamagaye ntiyafata telefone ye, ariko tumwandikira SMS. Nayo ntiyayisubije, ari nayo mpamvu twagerageje kongera kumuhamagara, icyo gihe twitabwa n’uwo bari kumwe, watubwiye ngo Pasitori atwaye imodoka.
Kuri gahunda yari yaduhaye, Pasteur Usabwimana Samuel twaramwegereye tumubaza igipimo ngo amenye abatutsi n’abahutu mu ibaruwa yavuzwe haruguru yandikiye Minisitiri w’Intebe, adusubiza ko ngo yashatse kunyomoza abamurwanya bavuga ngo kubona imyanya bishingira ku moko muri ADEPR. Tumubajije uko yamenye ubwoko bw’abo nyine avuga bari mu myanya yadusubije nawe asa n’utabaza ngo: ‘‘ Ngo ubwo wowe ntuzi uwo uri we?’’ Aha twagize amatsiko dukomeza kumubaza icyo ari cyo muri ayo moko, rimwe ati: ‘‘ NAWE NYITEGEREZA’’ Tumubwiye ko twe tutamenya gupima amoko ati : ‘‘ NAHO RERO, IBYO WIBIMBAZA KANDI SI UGUTINYA KUBIKUBWIRA’’
Twamubajije impamvu afite abamurwanya ari nayo mpamvu ibyo muri ADEPR bikomeje gusakuza, atubwira ko ibibazo biterwa n’abari abayoboke birukanywe, kandi ko atari we wabirukanye ko ari itorero rigizwe n’abayoboke 800.000.
NDLR: Arasobanukiwe cyane kuko azi n’umubare w’abayoboke b’itorero ayobora
Abo birukanywe rero ngo bazize kunyuranya n’amahame y’itorero. Muri abo harimo uwohereje umugore we hanze, uwashatse gufata ku ngufu; uwibishije cheque, n’abandi...
Aha ariko umuvugizi wa ADEPR yirinze kugira izina ry’uwo ari we wese atangaza.
Ku byo kuba atarandikwa mu Igazeti ya Leta; yatangaje ko na n’ubu akigaragariza Minisitiri w’ubutabera ko nta mpamvu abona ibimubuza, kuko inzitizi nk’urubanza yaburanaga n’abamurwanya zitakiriho kuko yarutsinze. Iki kibazo kandi ngo yanakigejeje kuri Minisitiri w’Intebe.
Pasitori Usabwimana Samuel kandi yanaduhishuriye ko agiye guhangana n’itangazamakuru yitako rivuga ibitari byo. Hari ngo n’ibirego yatanze. Mu yandi magambo arashaka gushoza intambara n’itangazamakuru.
Mu bayoboke bagaragaye cyane mu kwerekana ibibazo biri mw’Itorero harimo Pasitori Gakwaya Yohani nawe twaramuhamagaye kugirango agire icyo adutangariza, cyane ko mu bucukumbuzi twakoze twaje kubona inyandiko ze zivuga kuri iki kibazo, ari nayo mpamvu twasanze ari ngombwa ko tuzitangaza.
Pasitori Gakwaya rero we, akaba yaratubwiye ko inyandiko dufite ari ize koko, ariko kubera ko yarangije kugeza ikirego mu rukiko arega Umushumba wa ADEPR nta bisobanuro yaduha, kubera nyine ko ari mu rubanza.
Twabwira abasomyi ko ubu iki kibazo kigeze no muri Komisiyo y’abadepite y’uburenganzira bwa muntu, tukazakomeza kubikurikirana.


text:
Abisirayeli mu butayu bariye umutsima w’abakomeye.
Bose barya umutsima w’abakomeye.
« Ba sogokuru bacu bariraga manu mu butayu nkuko byanditswe ngo : ‘Yabahaye kurya umutsima uvuye mw’ijuru’. » (Yohana 6 :31) Na none kandi, « Ibagushiriza manu yo kurya, ibaha ku masaka yo mw’ijuru.Bose barya umutsima w’abakomeye, iboherereza ibyokurya byo kubahaza rwose. » ( Zab 78 :24 )
Abisiraheri batubonye barabazanya bati iki ni iki ?kuko batamenye icyo ari icyo. Mose arababwira ati ibyo ni ibyokurya Uwiteka abahaye ngo murye. (Kuva 16 :15)
Imana twizeye ni Imana y’inyamaboko, ni umukire uruta abakire bo mw’isi. Ifite ubutunzi burenze ubwo umuntu yatekereza.Ifite za stoke z’ibintu by’inshi umuntu atamenya. Iyo niyo Mana dukwiriye gusenga no kubaha. Yahaye abisiraheri ibiryo bari mu butayu aho bamaze imyaka mirongo ine, ibagaburira, manu itarigeze ishira muri stoke yayo. Kandi bibiliya iratubwira ngo bose bariye umutsima w’abakomeye.
Imana yarabubashye ntiyabaha ibibonetse byose, ahubwo ifata ku masaka yo mw’ijuru ifata umwanya wo kuyatunganya, ikoramo umutsima irawubaha. Amen. Iyo ibasuzugura, ntiyari kubura utundi tuntu twa ntatwo ibaha.Yari no kuboherereza inzige cyangwa utundi dusimba tubi akaba aritwo tubatunga kandi ntibapfe. Ariko Imana yacu yubaha abantu bayo ishimwe. Bibiliya itubwira ko baryaga bagahaga nubwo bitababujije kwitotomba ngo barashaka n’inyama. Uko niko umuntu ameze ntanyurwa.
Ikindi Imana yari iri kubajyana mu gihugu bazaboneramo amata n’ubuki : ariko ntibatekereze ko kugira ngo ubone amata harimo akazi kenshi kajyanye no kuragira, kuvuza n’ibindi… kugira ngo uzabone amata. Ubuki, kugira ngo buboneke, ntibyoroha bisaba kworora yemwe no guhakura nukwemera ko inzuki zikudwinga. Ariko manu, kwari ukunama gusa no gutoragura kuko zabaga zaguye hasi. Mbese icyoroshye ni iki ?
Ushobora kuba utanyuzwe n’ibyo Imana iri kuguha ubu, ukabigaya kandi Imana yo ibona yaraguhaye umutsima w’abakomeye. Byakubera byiza unyuzwe, kuko nutanyurwa, uzakora icyaha nk’icy’abisiraheri bakoze bikabaviramo urupfu. Nezererwa iby’ufite, ni byiza Imana yabonye ko aribyo bigukwiye mu gihe nk’iki, bitabujije ko izaguha amata, ikaguha n’ubuki ariko aho bigeze shima.Mbese urashima Imana? Cyangwa uri kubona wowe ahubwo itanakuzi?
Imana igufashe kwakira no kunyurwa n’ibyo Imana yaguhaye.Iguha ibyo ufite ubu, ntiyashyizeho akadomo, ahubwo yitegura kuguha n’ ibindi byiza.
Ihangane rero utegereze, imbere hari ibyiza nubwo nabyo bizaza biherekejwe n’ibigeragezo byabyo.
Urugero: ushobora kuba wumva ushaka ” permis de conduire” cyangwa uruhushya rwo gutwara imodoka.Utarayibona ntacyo upfa na police yo mu muhanda. Noneho umaze kuyibona, ninde bafashe afite umuvuduko ni wowe, ninde bafashe adafite “ controle technique”, ni wowe, ninde utishimye kuko ubwishingizi bw’imodoka bwashize ubundi bugatinda kuboneka? ni wowe, n’ibindi byinshi… Mbese ye, urabibona ute?
Shimira Imana iby’aka kanya, wirinde kwitotomba no kwiganyira Imana ntizakureka. Ni Boss mukuru, ntazakureka kandi ntawe asaba ubufasha ngo ahaze kwifuza kwawe.Komera rindira mubigendanemo neza, Imana izakugirira neza. Izere. Amen.


text:
IGICE CYA 7
Abaragurisha inyenyeri basura Yesu
ABARAGURISHA INYENYERI BAKURIKIYE “INYENYERI” IBANZA KUBAJYANA I YERUSALEMU, HANYUMA IBAJYANA AHO YESU YARI ARI
Hari abagabo baje baturuka iburasirazuba. Ni abantu baragurishaga inyenyeri, bavugaga ko bashobora kwitegereza aho inyenyeri ziherereye bakamenya ibizaba mu buzima bw’abantu (Yesaya 47:13). Igihe bari iwabo mu burasirazuba, babonye “inyenyeri” maze barayikurikira, bakora urugendo rw’ibirometero amagana ibajyana i Yerusalemu aho kubajyana i Betelehemu.
Igihe abo bantu baragurishaga inyenyeri bageraga i Yerusalemu, barabajije bati “umwami w’Abayahudi wavutse ari he? Twabonye inyenyeri ye turi iburasirazuba, none tuje kumuramya.”—Matayo 2:1, 2.
Umwami Herode w’i Yerusalemu abyumvise, arababara cyane. Nuko atumiza abakuru b’abatambyi n’abandi bayobozi b’idini ry’Abayahudi, ababaza aho Kristo yagombaga kuvukira. Bashingiye ku Byanditswe baramusubiza bati “ni i Betelehemu” (Matayo 2:5; Mika 5:2). Herode abyumvise atumaho rwihishwa abo bantu baragurishaga inyenyeri, maze arababwira ati “mugende mushakishe uwo mwana mwitonze. Nimumara kumubona, mugaruke mubimenyeshe kugira ngo nanjye njye kumuramya” (Matayo 2:8). Ariko mu by’ukuri, Herode yashakaga kubona uwo mwana ngo amwice.
Abo bagabo bamaze kugenda, habaye ikintu gitangaje. Ya “nyenyeri” bari barabonye bari iburasirazuba yabagiye imbere. Uko bigaragara, iyo ntiyari inyenyeri isanzwe, ahubwo yari yazanywe no kugira ngo ibayobore. Abo bagabo barayikurikiye kugeza aho ihagarariye hejuru y’inzu Yozefu na Mariya bari basigaye babanamo n’umwana wabo.
Nuko binjira mu nzu, basangamo Mariya n’umwana we Yesu. Bamwikubita imbere baramuramya, bamuha impano za zahabu, ububani n’ishangi. Hanyuma, igihe bendaga gusubira kwa Herode, Imana yababuriye mu nzozi ibabuza gusubirayo. Nuko basubira iwabo baciye indi nzira.
Utekereza ko ari nde wazanye iyo ‘nyenyeri’ yayoboraga abo bantu baragurishaga inyenyeri? Uzirikane ko iyo nyenyeri itahise ibajyana i Betelehemu aho Yesu yari ari. Ahubwo yabajyanye i Yerusalemu, aho babonaniye n’Umwami Herode washakaga kwica Yesu. Kandi koko, Herode aba yaramwishe iyo Imana itahagoboka ngo ibabuze kujya kumubwira aho Yesu ari. Uko bigaragara, umwanzi w’Imana, ari we Satani, ni we washakaga ko Yesu apfa, maze akoresha iyo nyenyeri kugira ngo abigereho.


text:
Imibiri isaga ibihumbi 20 yashyinguwe mu cyubahiro
Imibiri isaga ibihumbi 20 yavanywe hirya no hino mu Murenge wa Ruhango mu Karere ka Ruhango, yashyinguwe mu cyubahiro.
Uyu muhango wabaye kuri iki cyumweru tariki 19 Kamena 2016, witabiriwe n’abantu batandukanye, barimo abayobozi, abafite ababo bashyiguwe, inshuti n’abavandimwe.
Abashyinguye ababo mu cyubahiro bavuze ko bahoraga bababazwa no kubona imibiri y’ababo ikiri hirya no hino, bagashimira uruhare Leta igira mu guha agaciro k’ababo bishwe bazira uko baremwe.
Uwurukundo Genevieve, afite abe bashyinguwe mu cyubahiro, avuga ko yumva aruhutse ku mutima, kuko agiye kuzajya aza akabukira abe aho baruhukiye neza.
Agira ati “Ndashimira cyane Leta yacu y’ubumwe cyane cyane ariko ingabo za RPF zaturokoye zikabasha guhagarika jenoside, ubu ndummva ubwo abanjye bimuwe hari yantu bagashyirwa ahantu heza.”
Kimwe n’abandi bafite ababo batari bashyinguye neza, agasaba ko umuntu wese waba uzi ahari umubiri udashyinguye mu cyubahiro, ko yahagaragaza ukazanwa mu bandi.
Umunyamabanga wa Leta muri Minisiteri y’Umutungo Kamere (MINIRENA), Evode Imena, yashimiye imbaraga akarere ka Ruhango kashyize muri iki gikorwa cyo kubaka uru rwibutso.
Yasabye urubyiruko kwigira ku mateka mabi yaranze imyitwarire y’urubyuruko rwo mu bihe bya Jenoside, bagaharanira kubaka amateka meza aganishya igihugu cy’u Rwanda aheza.
Iyi mibiri isaga ibihumbi 20, ikaba yaratangiye kwimurwa tariki 11 Mata 2016, mu rwibutso rw’akarere rwari rushaje, indi ivanwa ahitwa Muyange na Kigoma n’ahandi. Ibanza gutunganywa mbere y’uko ishyingurwa mu cyubahiro.
Urwibutso rushya rw’Akarere ka Ruhango rwimuriwemo iyi mibiri, rwuzuye rutwaye arenga miliyoni 108Frw.


text:
umusore
Ikinyarwanda[edit]
Izina[edit]
umusore (bwinshi abasore)
- Umuntu w'igitsina gabo uri mu kigero cy'imyaka 13 kugeza kuri 20. Uvuye mu kigero cy'umwana ahinduka umusore.
- Uyu muhungu wa Nzamwita amaze kuba umusore ni ukumushakira umugore.
Ijambo umusore rishobora no gukoreshwa rivuga umuntu ufite ingufu cyangwa imbaraga nyinshi.
UBUTIÎNDE N'ÂMASAKÛ
Ubutiînde:Ni uburyô ijambo ritinda cyangwa ryihuta iyo urivuze uko bikwiye.
Amasaku:ni uturango tw'imihanikire y'ijwi mu rurimi rw'ikinyarwanda.Aha ni ho uwumva yibaza ati "Mbese uwavuze yazamuye ijwi cyangwa yarimanuye ?"
Ni ho duhera tuvuga ko hari "Isakû nyeesî" n' Isaku nyeejuru"
Tuzaakomeza ubutâaha.
Byaashyizwehô na NGABONZIMA François Xavier
E-Mail:'bigxavier07@yahoo.com' umusôre
Impuzanyito[edit]
Impuzamvugo[edit]
Gusemura mu ndimi[edit]
- Igifaransa: jeune homme (fr)


text:
Umusore twabyaranye yaranyanze yanga n’umwana
Muraho neza, nkunda gusura urubuga rwanyu nkisomera amakuru ndetse nkabona hari n’abagisha inama maze abasomyi bakabafasha none nange nagirango mbabwire ibyange mungire inama ;
Ahantu nakoreraga haje umukozi mushya w’umusore, ndabyibuka neza mubona bwa mbere nabonye ari umusore usanzwe udafite icyo atwaye ariko ndamwishimira bisanzwe kuko namufataga nyine nk’umuntu dukorana ;
Uko iminsi igenda, yaje kujya amvugisha, akanampamagara nyuma y’akazi biza kugera aho ambwira ko anankunda ko yifuza ko twakundana, narabimwemereye nuko turakundana cyane ko yanambwiraga ko tuzabana kuburyo n’abo twakoranaga bari babizi, nuko turakomezanya, bigeze muri 2015 yaje kuntera inda, ndabyibuka neza mbimubwiye yarambwiye ngo ndabeshya ngo ese ubundi natwise nte ? Birambabaza cyane ndetse mpita numva neza icyo ashatse kuvuga kuko mbese nahise numva ko atabyishimiye.
Ubwo naricecekeye ariko nakira ko nyine ari uko bigenze kdi ko ngomba gutwita ndetse nkazanabyara hanyuma umusore yamfasha akazamfasha cyangwa se yakwemera ko tubana tukazafatanya kurera umwana nabyo bikazaza bitaza nabwo ubwo nkabyakira cyane ko nari umukobwa utari umwana mfite n’akazi kampemba neza ntari kunanirwa kubyara no kwirerera umwana.
Ubwo nyine narihanganye ndaseba, ndavugwa, yewe n’umuhungu aranyanga kuko ntiyakomeje kumpa care nk’uko byari bisanzwe cyakoza hakaba ubwo acishamo akambaza amakuru. Narakomeje mba muri ubwo buzima kugeza mbyaye cyakoze umuhungu baje kumwimura ako twakoranaga kuri we aba agize IMANA kuko yari ankize ariko nyuma ye gato nange nibonera akazi ahandi ndetse kanaruta ako nari mfite ndigendera ;
Ubwo mpava nari nkuriwe, nabyaye nyine narigendeye aho handi, cyakoze mbere y’uko mbyara naje kwigira inama yo gushaka umuntu wo muri famille ye nkamubwira ko ntwite umwana wabo bakazamenya ko muri famille yabo havutse umwana cyane ko umusore we hari n’ubwo namuhamagaraga ntafate na telephone. Ubwo nageze igihe ndabyara nuko mbimenyesha umuhungu aza kundeba areba n’umwana ari kumwe na wa mushiki we nabibwiye kuburyo naketse ko ari uwo mushikiwe babimutitirije ngo bansure kuko nari naramutekerereje byose uko byagenze kdi byari n’ikifuzo cyange ko bazareba umwana wabo ;
Ikindi nababwira ni uko nubwo nabyaye ntabwo nari umukobwa mubi mu mico cyangwa se ku isura pe, kububyo n’abari batuzi iyo bamubazaga impamvu atanshaka bamwe yarababeshyaga ngo tuzabikora nyuma. Yewe na wa mwene wabo nabibwiye abimubajije yamubwiye ngo tuzabana nyuma yo kubyara. Gusa nkurikije ibyo nabonye nyuma y’uko anteye inda kugeza ubu ntabihari.
Ntatinze rero ubu mfite umwana w’umwaka, nakiriye ko nyine se w’umwana yanyanze kuko w’umwana ntitubana, yewe ntajya asura umwana we nta n’ikintu na kimwe amfasha yewe ntajya anambaza amakuru kandi atarabiburiye ubushobozi.
Icyo nshaka ko mungira ho inama rero, nkore iki ? Nkomeze mwihorere koko umuntu ujijutse wize akomeze yime umwana we urukundo n’uburenganzira bwe ? Nkore iki ko mbitekereza nkumva bimbabariza umutima ? Murakoze
Agasaro.com
Ukeneye kugisha inama abasomyi watwandikira kuri agasaromagazine@gmail.com
Ibitekerezo byanyu
-
UMVA MUVANDI NJYE NDUMVA WARERA UMWANA WAWE KUKO NDAKWANZE NTIJYA IVAMO NDAGUKUNZE UBWO NAKENERA KUREBA UMWANA WE UZAMUREKE AMUREBE ARIKO NUBONA ATABIKENEYE UZAMUREKE .
NTUKIRUKE INYUMA YUMUNTU KUKO SIWE UBUZIMA BWAWE BUSHINGIYEHO.
FATA UMWANA WAWE NEZA UMUSHAKIRE BURI KIMWE CYOSE NAMARA GUKURA AZAZA AKWIRUKA INYUMA NGO ARAMUKENEYE
-
Impore mama.
Wihatiriza kuko ntabwo watuma akunda umwana nubwo amategeko yamutegeka kumubona. Mbene nkibyo ahubwo bituma azajya amuhutaza kuko aba atabishaka ahubwo yumva ari agahato.
Gusa afite inshingano zo guha umwana indezo nubwo yaba atamubona. Hano rero ni wowe uzareba icyo ushaka kandi bitewe naho uba. Na none nta kugira ngo uwo munyagwa azakugirire nabi n’umwana kubera ubusabusa kandi utananiwe kumwirerera.
rekeraho kumwirukaho kandi niyo yagaruka avuga ubusa ntuzabane nawe ngo nuko mwabyaranye. Iki ni icyemezo rimwe na rimwe abakobwa bahubukira cg se bakumva abandi kandi ndakwanze ntivamo ndagukunze mama ibyo uzabyibuke. Ibintu nkibyo birangira nabi.
Icya mbere nubwo utaba umufitiye urwango cg uburakari na busa kandi ndumva ntabyo umufitiye, ntabwo uba ukimwubaha nka mbere. Bibiliya isaba umugore kubaha umugabo, ku giti cyanjye nemera ko hari impamvu. icyo nshaka kuvuga nuko bigoye kubana n’umugabo utamwubaha ndetse kuri njye ntibishoboka. Uwo musore ni umuhemu, umubeshyi, arikunda bikabije. Ntabwo yigeze agukunda kandi nta numushinga yari agufiteho. Ibi ntuzabigire ikibazo cyawe. abakuzi barakuzi abatakuzi bazavuga ibyo bashaka. Wowe kora akazi kawe, urere kandi ukunde umwana wawe. Umwigishe urukundo no kuba inyangamugayo.
Icyo atazi nuko isi izenduruka ejo bundi azakwifuza atakikubonye. Wowe uzabona undi ugukunda by’ukuri kandi agukundire n’umwana gusa ntuzabihubukire. uzabanze utuze ibyiza biri imbere.
we rero ubuhemu bwe azabusanga imbere.
Gusa ndafata ko ataniyandikishihejo uwo mwana wanyu. Nabyo ntuzabimuhatire.Ikindi kandi uwo muryango we wibuke ko atari uwawe, ntabwo bakuzi wowe n’umwana kuko mwene wabo atabakweretse nk’umuhekeye. Ujye ubagenza gahoro ntuzabirukemo cyane.Nibagusaba gusura umwana jya ubabwira bamusange aho uri bamusure uhari.
Muri make tuza, ukore ubuzima bwawe kandi nizeye ko uzahirwa kuko uri umukobwa uzi ubwenge. Kuba warabyaye rero hari abibwira ko bo bitababaho. Ahanini baribeshya.
-
Ihangane nshuti ,bibaho. Njye ndumva wamuhamagara mukaganira ukamubwira ko agomba guha urukundo umwana we kuko nta kosa umwana yakoze. Umubwire ko niba wowe atakigushaka yakureka ariko akagerageza kuba present mu buzima be ’umwana. Wowe senga Imana iguhe kwihangana Kandi wikomereze ubuzima bwawe numwana akure neza. Igihe kizagera bigende neza. Hari nigihe yazakugarukira. Courage sister
-
Ihangane nshuti ,bibaho. Njye ndumva wamuhamagara mukaganira ukamubwira ko agomba guha urukundo umwana we kuko nta kosa umwana yakoze. Umubwire ko niba wowe atakigushaka yakureka ariko akagerageza kuba present mu buzima be ’umwana. Wowe senga Imana iguhe kwihangana Kandi wikomereze ubuzima bwawe numwana akure neza. Igihe kizagera bigende neza. Hari nigihe yazakugarukira. Courage sister
-
mfite ikibazo kinteye ubwoba nimara gushaka mfite umusore dukundana numva mukunze ark agora defaut zintera ubwoba niba zijya zihinduka abantu bashatse simbizi ark mbishidikanyaho uwo musore ingeso ze nazibwiwe nabagenzi be bambwira ko niba ntazi kwinginga ntazashobokana nuwo musore NGO afata ibyemezo byihuse ,NGO arakara vuba,kdi arirata NGO nzabizirikane ko adakunda abaturage niwabo babizi ark NGO byarabayobeye amaherezo ye NGO bafite amaherezo yuwo azashaka mungire inama yibyo nzakora kugira bimushiremo kuko bintera impungenge nubwo dukubdana murakoze
-
Pacifique : abo bakubwira ibyo ni bande ? babikubwira mu buhe buryo ? wowe ntuzi kwirebera ? urashaka kubaka urugo kandi wumva amabwire bigeze aho ? nturakura bihagije uzabe ubigenje gahoro. Niba ari ingeso wowe ubwawe wamubonyeho wamureka nawe ntarakura mu mutwe. Niba umuntu adakunda abandi akaba agira uburakari bwa hato na hato ntimwabana yajya aguhondagura bidatinze. Se ubundi kuki utabimuganirizaho nk’umukunzi ?
-
bibaho,abasore benshi iyo bateye inda bahita bagendera kure abo baziteye ,wowe inama nkugira n’ukwitwara neza no gusenga ukarera umwana wawe neza nabona ko uri intangarugero azaza agusabe imbabazi kandi uzazimuhe kuko guhemuka ni ibisanzwe kubagabo ntuzaheranwe n’agahinda naza uzamwereke ko wowe ukimukunze kandi koko waramukunze ,ntuziger wanga se w’umwana wawe igihe cyose azagaruka.ngaho guma gusenga ushyizeho umwete .
-
Jye ndumva wareba cyane cyane inyungu z’umwana ku bw’uburangare wagize ugatuma avuka, bityo ugenze gacye bishoboka uwo musore ajye aguhera care umwana atazakurana utubazo, hanyuma wowe ibyawe ni ugusanasana, agaciro wagataye umunsi wemera kuryamana n’umuntu mutasezeranye. izo ni ingagura z’icyaha POA
-
sha mwihorere Imana izamukuza nubwo bibabaza uzabyikuremo wigire nkaho ise atariho maze wirerere umwana. kuko s’ urwawe wenyine uwanjye agize imyaka 4 ise we yanze no kumureba byibura inshuro 1ariko abayeho . gusa uzirinde kujya umutekerezaho cyane wirengagize ubundi ushakishe ubuzima bw’ umwana wawe.
-
Mugenzi Nturinde Kuvunika ,umwana Nuwawe Kuko Baca Umugani Mukirundi Ngo Nyenimbugita Nuwuyifashe Ikiririndi Rero Uwo Mwana Ni Wewe Umufiseko Uruhare Runini Cane Ko Aruwakwiriye Murura Murere Akure Umwiteho Se Umureke ,ndabikubariye Ndi Iburdi Kandi Ndabivuze Nshimitse <
>,niyaba Amaze Gukura Azokurondera Ndabisubiyemwo Niho Rero MUzoce MWica ra Umubaze Ibibazo Kuko Niho Uzoba Umuboneye Sasa, Gusa Jwe Ico Ndagushimiyeko Nukuntu Witwaye Kuri Iyonda Ntuyikureyo Ukayivyara Ico Ni Iciza Kitaboneka Hose Kwisi Nzima Rero Wew Powa Muko Umwana Uzomurera Kandazokura Kurera Naho Bigoye Sicane Kuburyo Wocaunanirwa Kurerera Uwo Wivyarye Nacanecane Ko Wavyiyemereye Ko Wonabishobora, Gus Ufise Umutima Mwiza Ndakwemeye Pe !
-
-
-
Umva nakugira Inama yo kumwihorera,ugatuza ,ugasenga Imana ,ikakurinda wowe n,umwana wawe,ukiyubaha nahubundi nanjye byarabaye ngitangira akazi arabihakana ngo siwe wenyine utera inda,narabyakiriye ndihangana ndamubyara neza,Imana ikomeza kumpa ubushobozi bwo kumurera ,ubu afite 9ans ariga muri 4eme primaire ahantu heza ntakibazo,muri iyi myaka yose nta kintu yigeze ampa kuva avutse njye namubyaye mfite 24ans ,nagusabaga kwirinda ukifata cyane,biba bitoroshye uzahura nabakubeshya, ariko uzajye ugira amakenga usenge Imana ibakurinde.izaguha uwawe agukundire Umwana nanjye nditegura gukora ubukwe n’undi utari uwanteye inda ,kwihangana, ukitonda,ukiyubaha nibyiza kuko iyo wahuye n,ikibazo nkiki bigomba kukwigisha gufata ibyemezo ntupfe kubona ibije byose ubyakire,naho ibyo kumwirukaho n,imiryango ye bivemo,nabishaka azaze ,kdi uziyandikisheho Umwana wawe biremewe ,nta mpamvu yo guhatiriza umuntu ibitamurimo.mfite Inama nyinshi ariko wowe tuza usenge Imana.murakoze
-
-
-
-
-


text:
ISOMO RYA MBERE
Umuhanuzi Daniyeli (Dan 3, 25. 34-43 )
Azariya amaze kujugunywa mu itanura, 25yari ahagaze abumbura umunwa rwagati mu ndimi z’umuriro, asenga agira ati 34“Nyagasani, girira izina ryawe ureke guhora udutererana, kandi ntuvuguruze Isezerano ryawe. 35Witwambura ubuntu bwawe, ugirire urukundo wakunze Abrahamu incuti yawe, Izaki umugaragu wawe, na Yakobo intungane yawe, 36ari bo wasezeranyije kuzaha umuryango munini, ungana n’inyenyeri zo mu kirere, cyangwa umusenyi wo ku nkombe y’inyanja. 37Nyagasani, dore mu mahanga yose twahindutse ubusa busa, dore turasuzugurwa n’isi yose kubera ibyaha byacu. 38Ubu ntitukigira umutware, umuhanuzi cyangwa uwatuyobora, nta bitambo bitwikwa cyangwa ibindi bitambo, nta maturo cyangwa se ububani, nta n’ahantu hatunganye twaguturira ibitambo, 39kugira ngo turonke imbabazi zawe. Ariko nibura, Nyagasani, unyurwe n’umutima ubabaye kandi wicishije bugufi 40nk’ibitambo bitwikwa bya za rugeyo n’ibimasa, ibibihumbi n’ibihumbagiza by’abana b’intama b’imishishe. Ibyo nibibe uyu munsi igitambo cyacu imbere yawe, maze kigushimishe tubone kugukurikira byuzuye, kuko abakwiringira batazakorwa n’ikimwaro. 41Twiyemeje uyu munsi kugukurikira n’umutima n’umutima wacu wose, kukubaha no gushakashaka uruhanga rwawe. 42Dukirishe ibikorwa byawe by’agatangaza Nyagasani, maze uheshe izina ryawe ikuzo.”
ZABURI (Zab 25 (24), 4-5ab, 6-7, 8-9, 10.14)
Inyik/ Uhoraho, ibuka ineza yawe n’urukundo rwawe.
Uhoraho, menyesha inzira zawe,
untoze kugenda mu tuyira twawe.
Nyobora mu kuri kwawe kandi ujye umbwiriza,
kuko ari wowe Mana nkesha umukiro wose.
Uhoraho, ibuka ineza n’urukundo wagaragaje kuva kera na kare.
Ntiwite ku byaha n’amafuti nakoze nkiri muto,
ahubwo unyiteho ukurikije impuhwe zawe,
ugirire ubuntu bwawe, Uhoraho.
Uhoraho agwa neza kandi ni indakemwa,
ni cyo gituma abanyabyaha abagarura mu nzira nziza.
Abiyoroshya abaganisha ku butungane,
abacisha make akabatoza kunyura mu nzira ye.
Amayira yose y’Uhoraho ni urukundo n’ubudahemuka,
Akabigirira abakomera ku isezerano rye no ku mategeko ye.
Ibanga ry’Uhoraho ribwirwa abamutinya,
maze akabamenyesha isezerano rye.
IBANGONDIRIMBO RIBANZIRIZA IVANJILI (Yow 2,12-13)
Uragasingizwa Nyagasani,
Uharirwe icyubahiro, ububasha n’ubuhangange.
Uhoraho aravuze ati
“Nimungarukire n’umutima wanyu wose :
kuko ngwa neza nkanagira impuhwe.”
Uragasingizwa Nyagasani,
Uharirwe icyubahiro, ububasha n’ubuhangange.
IVANJILI
+ Matayo (Mt 18, 21-35)
Muri icyo gihe, 21Petero yegera Yezu aramubaza ati: «Nyagasani, uwo tuva inda imwe nancumuraho nzamubabarire kangahe? Nzageza ku ncuro ndwi ? » 22Yezu aramusubiza ati «Sinkubwiye kugeza kuri karindwi, ahubwo kuri mirongo irindwi karindwi.
23“Nuko rero, Ingoma y’ijuru imeze nk’umwami washatse ko abagaragu be bamumurikira ibintu bye. 24Atangiye kumurikisha, bamuzanira umwe wari umurimo amatalenta ibihumbi cumi. 25Uwo muntu abuze icyo yishyura, shebuja ategeka ko bamugura, we n’umugore n’abana be n’ibye byose, bityo akaba yishyuye umwenda we. 26Nuko umugaragu arapfukama, arunama avuga ati ‘Nyorohera nzakwishyura byose.’ 27Shebuja agize impuhwe, aramurekura kandi amurekera uwo mwenda we. 28Uwo mugaragu akivaho, ahura n’umwe muri bagenzi be wari umurimo umwenda w’amadenari ijana, amufata mu muhogo aramuniga, ati ‘Ishyura ibyo undimo byose.’ 29Nuko mugenzi we amupfukama imbere, aramwinginga ati ‘Nyorohera nzakwishyura’. 30Ariko undi ntiyabyemera, ahubwo aragenda amuroha mu nzu y’imbohe, kugeza igihe yishyuriye umwenda we. 31Bagenzi be babibonye birabarakaza cyane; ni ko kujya kubwira shebuja ibyabaye byose. 32Nuko shebuja aramutumiza, aramubwira ati ‘Wa mugaragu mubi we, nakurekeye umwenda wawe wose kuko unyinginze; 33wowe se ntiwagombaga kugirira mugenzi wawe impuhwe nk’uko nazikugiriye?’ 34Shebuja ararakara, amugabiza abamubabaza kugeza igihe yishyuriye umwenda we wose. 35Nguko uko Data wo mu ijuru azabagirira, nimutababarira bagenzi banyu mubikuye ku mutima.”


text:
Mu itorero rya Patmos of Faith riyobowe n’umukozi w’Imana Rev.Nsabimana Jean Bosco ,Imana ikomeje kwiyerekana muri iri torero aho mu masengesho ahaba buri wa kane wa buri cyumweru Kuwa kane w’icyumweru gishize abayitabiriye batunguwe batunguwe no kubona umuntu atanga ubuhamya bw’uburyo umwana we yari yavuye mu mubiri ariko akaza kuba muzima nyumo yo gusengerwa n’uyu mushumba Uwari wapfuye akazuka..
Mu itorero rya Patmos of Faith riyobowe n’umukozi w’Imana Rev.Nsabimana Jean Bosco ,Imana ikomeje kwiyerekana muri iri torero aho mu masengesho ahaba buri wa kane wa buri cyumweru Kuwa kane w’icyumweru gishize abayitabiriye batunguwe batunguwe no kubona umuntu atanga ubuhamya bw’uburyo umwana we yari yavuye mu mubiri ariko akaza kuba muzima nyumo yo gusengerwa n’uyu mushumba Uwari wapfuye akazuka..
Nk’uko ubuhamya bwatanzwe n’umubyeyi warwaje umwana indwara ikomeye ituruka ku myuka mibi maze nyuma yuko we asenze bikanga yaje gushaka uko ahamagara Rev.Nsabimana Jean Bosco ngo amufashe gusenga.
- Rev Nsabimana Jean umukuru w’itorero Patmos Faith
Uyu mubyeyi yagize ati :”Uyu mwana hari nijoro ameze nabi rwose urebye yari yapfuye bitewe n’imbaraga mbi satani yari yamuteje, njyewe nasenze pe mbura uko ngira agahinda karanyica ndarira, ariko nibuka ko Imana igira neza nibwo nagiye kureba umuturanyi wanjye dusengana mubaza numero za telephone za prophet Bosco, ariko nyuma nibuka neza ko aba afite kwigisha ijambo ry’Imana kuri Royal TV nibwo nahise muhamagara ahita ambwira izina ryanjye, avuga ko umwana akize mu izina rya Yesu.
Uyu mubyeyi wari warenzwe n’amarangamutima yakomeje ahamiriza abakristo bo muri Patmos ati :”Rwose Yamusengeye Imana ikora igitangaza nabonye ubwiza bw’Imana ku mugoroba ,Imana nkorera yo mu ijuru yakoze igitangaza nishimye kandi Imana ikorera mu mushumba wacu ikomeze ishimwe, ndetse na Prophet Bosco Imana imuhe umugisha utagabanyije rwose satani yari yantwaye umwana wanjye iyo ntagira Pasteur.
Umwana nawe mu magambo ye arira kubera ibyishimo imbere y’iteraniro yagize ati”Njyewe rwose ni joro nari napfuye, ntabwo narinzi aho narindi ibintu byari byanize ariko umushumba yansengeye mbona ngaruye ubuzima rwose si ukubabeshya nagarutse ku isi mbura aho mvuye,mu marira menshi ati”Imana ihe umugisha umushumba Rev.Nsabimana Jean Bosco kuko Imana yamukoreyemo ndakira none ubu ngubu ndi mutaraga ndashima Imana ndakomeye”.
Niyitegeka Christian
Ibitekerezo
na shitani igira imbaraga, abantu benshi bahumwe amaso n'ibitangaza biba kd hari n'ibyo satani aba yihishe inyuma. Kanda hano umusubize
Ntago Satani Agir'imbaraga Kanda hano umusubize
na shitani igira imbaraga, abantu benshi bahumwe amaso n'ibitangaza biba kd hari n'ibyo satani aba yihishe inyuma. Kanda hano umusubize
Niba Wemerako Satani Afite Imbaraga Ubwo Uhakana Imbaraga Z'imana Sanga Umunyembaraga Satani Cg Utwereke Igitangaza Nacyimwe Imana Yagukoresheje Kanda hano umusubize
bavandimwe! ibyo birabatunguye? munenye ko satani azigira nka malayika w'umucyo (ese umucyo ukora ute?) ngo azamanura n'umuriro mu ijuru mu maso y'abantu.(kugira ngo abantu bamwemere bamwitiranya kristo)kdi azateza abantu uburwayi ahindukire abakize (yiyoberanye kugira ngo yikurireho abantu) muritonde rero mwibuke ko mu gihe Mose yarambikaga inkoni hasi ihinduka inzoka ku mabwiriza y'Imana n'abakonikoni ba Farawo nabo bakoze indi . Kanda hano umusubize
Nukuri uyu mu pasteur afite yesu muri we ,namwe muri gupinga muzaze murebe , yeho harimo abantu bavanga iby'Imana bigatuma umurimo wayo utukwa ariko mujye muzirikana ko harabo christo akoreramo by'ukuri ,njye uyu pastor ndamwemera kandi mbere yuko muca imanza mujye mwibuka ko na yesu nawe yaje batamwemera ariko ntibyamubujije kwitwa umwana w'Imana kandi yasize ahaye umurange mwiza abamwizera by'ukuri niyo mpamvu mubona ibitangaza bikoreka bikabatungura, ahubwo Pastor Imana ikomeza imwongerere imbaraga na amavuta ndetse akomeze afashe twese ,pastor Imana ikomeze ikugire uwa gaciro kandi irusheho kugukoresha ibitangaza byinshi, be blessed Pastor Kanda hano umusubize
Ajye ajya kwamuganga asengere abatagira kivurira babuze shingenarugero Kanda hano umusubize
Yambabariye akazura miliyoni y.abazize genocide koko?a ankoze ahantu. .... Aba bagabo bakinisha imitima y.abantu, gusa Imana irahari. Kanda hano umusubize
Nonese Ko Yesu Atazuye Ibihumbi Bya Bisirayeri Byarimbuwe N'afirisitiya Kdi Bari Bene Wabo? Kanda hano umusubize
muraho bantu b'lmana .esekoko niba dusenga lmana twemerako hari igihe buri wese afite azaba atagihumeka umwuka w.abazima yapfuye ategereje urubanza.nikuku gupfa tubita nkibintu bidasanzwe kdi buri munsi abantu bapfa??? yego birababaza ariko kdi ni inzira yacu twese tugomba gucamo ;uwo mwana ntabwo yari yapfuye ahubwo yararwaye bikomeye hamwe no gusenga arahembuka.naho ibyo kuzuka isi ya none ntibitwemerera pe ,cga se uwo mugabo uzura abapfuye azanzanire ababyeyi banjye ninshuti zanjye nabuze ikindi niba afite ubwo bubasha irimbi rya rusororo ritubanye rito nahandi hose kuki atadufasha ngo bariya bantu tugumye kubana nabo ??????????mwitondere isi n;abantu Kanda hano umusubize
most of de pastors nowadays are after making money. it is not true plse do not simply trust. Kanda hano umusubize
Niba Wowe Utegereje Ibyo Kuzuka Isi Ya none Ibikwemereye Twe Ntabwo Tubyemererwa N'isi Kuko Isi Ntacyo Itanga Twe Tubyemererwa N'ijuru Tuyobo N'isumbabyose N'umwana Wayo Yesu Chisto Ese Nkubaze Yesu Azura Razaro Irimbi Razaro Yari Ashyinguyemo Ntiryari Rishyinguyemo Indi Mibiri Ko Yose Itazutse? Kura Amaso N'ubwe Muby'ubyumubiri Usenge Ishobora Byose Iguhishurire Ibirenze Kuko Utazashyikira Imbaraga Z'imana Ugishidikanya Ko Ikorera Mu Bayizera. Kanda hano umusubize
Azasengere SE umubyara azazuke nibakiriho azasengere. SEKURU tuzarebe niba azuka cg undi wo mumuryangowe. Wapfuye ?? Murayobya abantu Imana yiremeye. mwabana bincira mwe muzabonishyano kumunsi wamateka !!! Kanda hano umusubize
Wowe Mucyo?Urakoze kumubwira Ahubwo nage kuzura nabandi twapfushije bose!! Kanda hano umusubize
Mujye mwirinda aba bantu biyita ngo ni "Abakozi b'imana".Ubu bavumbuye amayeri menshi yo kurya amafranga y'abantu.Uyu Pastor Nsabimana Jean,kimwe n'abandi benshi nkawe,baragenda bagashaka abantu b'abakene,bakabaha amafranga make,kugirango bazabeshye ko babakoreye ibitangaza.Abo bantu babo,baza birwaje bavuga ko bafite Amadayimoni,noneyo uyu Pastor yabakoraho bakavuga ngo barakize. Gihamya simusiga,nuko batoranya ahanini ABAGORE kuko byoroshye kubashuka no kubakoresha.Muzagenzure kuli TV zanyu,muzasanga uyu Pastor akoresha ABAGORE baza bigize abarwayi.YESU n'Abigishwa be,ntabwo bakoraga gutya.Barazaga basanga abantu baremaye,bose bakabakiza.Kugirango mbafashe gutekereza,mujye mwibaza muti: Kuki nta muntu nzi waremaye wakijijwe na Pastor?Kuki iteka Pastor akiza abantu tutari dusanzwe tuzi?Igisubizo nuko ari imitwe bateka.Ikindi gihamya yuko ari imitwe,nuko iteka baba bashaka amafranga.Nyamara YESU yadusabye "gukora umurimo w'imana ku buntu "nkuko tubisoma muli Matayo 10:8.Iyo Abigishwa ba YESU bakoraga IGITANGAZA,iyo wabahaga amafranga barakubwiraga ngo "uragapfana n'ayo mafranga" (Ibyakozwe 8:18-20).Aba ni bamwe YESU yavuze bazaza bigize INTAMA nyamara ari IBIRURA (wolves).Mujye mubahunga kuko nta kindi baba bashaka uretse amafranga yanyu. Jyewe ubandikiye,ndi umuvugabutumwa.Njya mu nzira nkabwiriza abantu ku buntu,nkuko YESU n'Abigishwa be babigenzaga (Ibyakozwe 20:33).Igihembo cyacu si amafranga,ahubwo ni UBUZIMA BW'ITEKA muli Paradizo iri hafi kuza.Imana nijya kurimbura abantu ku munsi w'imperuka,izahera kuli aba biyita abakozi b'imana,nyamara Bible ibita "Abakozi b'inda zabo" (Romans 16:18),cyangwa Abungeri b'Ibisambo (Yesaya 56:11). Kanda hano umusubize
Ibyo uvuze nibyo, abo bahanuzi ni ukubirinda Kanda hano umusubize
Arikomwagiyemureka gusebanya dieu arakora ibitangaza mugapinga murabogusengerwa Kanda hano umusubize
MUCYO Ntugakunde Gupinga Hariho Umuntu IMANA Ibayaravugiyemo Agakora Ibitangaza Reka Nkubaze Mucyo Ubtwese Ntitwemerako yesu Arumukiza? Ubusetubyemera Twaramubonye? Kanda hano umusubize
MUCYO Ntugakunde Gupinga Hariho Umuntu IMANA Ibayaravugiyemo Agakora Ibitangaza Reka Nkubaze Mucyo Ubtwese Ntitwemerako yesu Arumukiza? Ubusetubyemera Twaramubonye? Kanda hano umusubize
umva mweneda urakoze konawe uriwe! ese ufite amasezerano wakwereka abanyamubiri wagiranye ni MANA akwemerera kuyikorera?! rero hari,abakwemera nabagupinga." kdi ntiwabarenganya! iyinzira tujyendamo umuntu wese hari amakuru yiwe bwite afitanye nijuru kdi ntawe IMANA yatumye kumenya abakozi bayo nabataribo! wowe nigutuma uzayumvire gusa kdi ukiranuke gusa" kdi Abeza na Ababi bose barahari" Kanda hano umusubize
Ndi Umupastor muri EAR,Shyira Diocese,ariko bariya bavugabutumwa ni abo kwamaganwa.Igiteye impungenge ni uko bemerwa n'abantu benshi bibwira ko ibyo bakora ari ibitangaza koko.Ariko mu by'ukuri ni ibirura,ni abahanuzi b'ibinyoma Bibiliya ivuga.Mu maquartiers hose dufite abafite ubumuga benshi bazwi,ari abasabiriza n'abatabikora.Wambwira ute ukuntu abo bantu badakizwa n'abo bavugabutumwa ahubwo buri gihe bagakiza abantu bashya batazwi! Ikindi ni uko Yesu iyo yakizaga bene abo yabasangaga aho baba,niyo babamuzaniraga yarabakizaga akabasaba kujya kwiyereka imiryango yabo ndetse n'abatambyi.Icyagaragaye rero kuri ibi bisambo,ni uko n'uwo bavuze ko bakijije,ntiyongera kugaragara.Tugerageze guhugura ababagana naho ubundi bazabamaraho utwabo.Twe kuba abapfu ngo ibyacu biribwe n'abapfumu. Kanda hano umusubize
Yesu Bavugaga Ko Ibitangaza N'imbaraga Akoresha Abihabwa Na Belizeburi Umutware W'amashitani Kdi Ibyo Byose Byavugwaga Namwe Abiyita Abakozi B'imana Abapasitoro Abatambyi N'abavugabutumwa None Niba Uri Umu Pasitoro Wemera Christo Yesu Ntiwemeran'ibitangaza Yakoze Niba Wizera Ko Yesu Akorera Muritwe Nikihe Gitangaza Wakoreshejwe Nk'umukozi W'imana Ese Ntuzi Ijambo Rivuga Ngo Yesu Uko Yarari Kera N'ubu Niko Ari Nibase Yarabayeho Akora Ibitangaza Ubu Yarabiretse Ese Bwo Ntuzi Ijambo Yesu Yavuze Ngo Muzakora N'ibirenze Ibyo Nakoze Ariko Ntibisobanura Ko Aritwe Tubikora Ahubwo Kuko Yesu Aturimo Akorera Muritwe Niyo Mpamvu Tubikora Tubishobojwe Nawe. Kanda hano umusubize
Ubwo noneho muzamubwire ajye akorera akazi ke mu buruhukiro bwose bwo mu Rwanda! Kanda hano umusubize
Niba bishoboka natwe mwaduha nimero ye kuko natwe byadufasha cyane. Murakoze! Iyanjye ni 0784112962 Kanda hano umusubize
ubwose mwarabyemeye? konjyendi kubihakana? Kanda hano umusubize
ahaa muntu w'Imana se ibyiki gihe ko basingaye bavuga ngo yavuze itavuze ngo yazuye umuntu yebabawe yesu amugenderere kuko azabazwa byinshi byabo arimo kuyombye yes'amubabarire kubeshya bingeze aho koko ndababaye. Kanda hano umusubize
Agana! mwitonde yesu andasanga muri murugabagabo Kanda hano umusubize


text:
Uburyo wajya usa neza ku mutwe utadefriza utanasuka
Uburyo akenshi bukoreshwa mu kurimbisha umusatsi w’abagore ‘abakobwa nuko ahanini baba basefriza cyangwa se bagashyiraho inweri ( ibisuko). Nyamara ku batabikunda hari uburyo nabo bashobora kujya barimbisha imitwe habo.
Dore bimwe mu byo bajya bakora :
Kureka umusatsi ugakura ukaba mwinshi : Iyo umusatsi wa naturel ukuze ukaba mwinshi ishobor akujya uhinduranya uburyo uwusokozamo ukaba utemenya ko ari wa musatsi umwe uhorana. Uko uwusokoza kosa uba ubona usa neza ku mutwe iyo ufite isuku.
Kugira agasatsi gake : agasatsi gake cyane ku mutwe nako usanga gasa neza cyane cyane ku bantu bakunda maquillage ubona agasasti gake kababera cyane. Gus an’abadakunda maquillgage nabo bashobora gushyiraho agasatsi gake bakajya bashyiramo teinture mu mrwego rwo guhinduranya.
Gusokoza imiheha : Iyo umusatsi wakuze ushobor akujya usokoza imiheha nabyo bituma ihindura uko wasaga ( look) kandi bijkaba bitakugoue cyangw ango bibangame nkuko waba ufite ibisuko cyangw as eimisatsi idefrije.
Guhindura uburyo wiyogosheshamo : mu rwego rwo guhindura no gukomeza gus aneza kandi utadefrije ntunasuke ushobora guhindura uburyo wiyogosheshamo. Ushobora kwiyogoshesha vagacamo akarongo cyangwa se ukiyogoshesha mu yindi style uteri usanzwe umenyerewemo ushaka.
Gushyiramo teinture : ushobora kandi guhindura ugashyiramo teinture. Ushobora gushyiramo nyinshi cyangw ase ugashyiramo gake katagaragara mu musatsi wose ngo ubone ko wahinguye ibara.
Mu gihe rero udakunda gusuka no kudefriza ubu buryo bwagufasha kujya uhinduranya insokozo mu gihe ubusanzwe abantu baziko guhdinura insokoz abisaba gusuka no kudefriza gusa.
Gracieuse Uwadata


text:
Nyanza: ibihunganya umutekano byaragabanutse muri Kamena 2012
Ibihungabanya umutekano byaragabanutse muri Kamena 2012 ugereranyije n’andi mezi yashize nk’uko Murenzi Abdallah umuyobozi w’akarere ka Nyanza abitangaza. Murenzi Abdallah, umuyobozi w’akarere More...
Ruhango: abaturage 26% nibo bazaba babarirwa munsi y’umurongo w’ubukene muri 2017
76% by’abatuye Ruhango baracyabarirwa munsi y’umurongo w’ubukene Ubuyobozi bw’akarere ka Ruhango buravuga ko bwifuza ko mu mwaka wa 2017 abaturage bari munsi y’umurongo w’ubukene More...


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
22 “Umuntu niyiba itungo, ryaba ikimasa cyangwa intama, akaribaga cyangwa akarigurisha, ikimasa azakirihe ibimasa bitanu, intama ayirihe intama enye.+
2 (“Umujura+ nafatirwa mu cyuho apfumura inzu+ bakamukubita agapfa, nta wuzagibwaho n’urubanza rw’amaraso ye.+
3 Ariko niba yaje izuba ryarashe, uwamwishe azagibwaho n’urubanza rw’amaraso.)
“Uwo mujura ntazabure kuriha. Niba nta cyo afite ariha, azagurishwe kugira ngo arihe ibyo yibye.+
4 Ariko nafatanwa icyo yibye kikiri kizima, cyaba ikimasa cyangwa indogobe cyangwa intama, azakirihe incuro ebyiri.
5 “Umuntu niyonesha umurima cyangwa uruzabibu akahuramo amatungo ye aheka imizigo akayogoza umurima w’undi, azarihe+ imyaka myiza kurusha iyindi yo mu murima we cyangwa imizabibu myiza kurusha iyindi yo mu ruzabibu rwe.
6 “Umuriro nukwira hose ugafata ibihuru ugatwika imiba cyangwa imyaka itarasarurwa cyangwa umurima wose ugashya ugakongoka,+ uwakongeje uwo muriro ntazabure kuriha ibyahiye.
7 “Umuntu nabitsa mugenzi we amafaranga cyangwa ibindi bintu+ bikibirwa mu nzu y’uwo yabibikije, uwabyibye nafatwa azabirihe incuro ebyiri.+
8 Uwabyibye nadafatwa, bazazane nyir’ukubibika imbere y’Imana y’ukuri+ kugira ngo barebe niba atari we watwaye ibintu bya mugenzi we.
9 Naho ibyaha byose+ birebana n’ikimasa n’indogobe n’intama n’imyambaro, mbese ikintu cyose cyabuze, umuntu akaba yavuga ati ‘iki ni icyanjye,’ urubanza rwabo bombi ruzazanwe imbere y’Imana y’ukuri.+ Uwo Imana izagaragaza ko ari we mubi, azarihe mugenzi we incuro ebyiri.+
10 “Umuntu naragiza mugenzi we indogobe cyangwa ikimasa cyangwa intama cyangwa irindi tungo ryose, rigapfa cyangwa rikamugara cyangwa rigashimutwa nta wubireba,
11 azarahire+ mu izina rya Yehova imbere ya nyiraryo ko atatwaye ibintu bye,+ kandi nyiraryo azabyemere, n’uwaragijwe ntazabirihe.
12 Ariko nibyibirwa iwe, azabirihe nyirabyo.+
13 Icyakora itungo niritanyagurwa n’inyamaswa,+ azazane ibisigazwa bibe gihamya,+ kuko atagomba kuriha itungo ryatanyaguwe n’inyamaswa.
14 “Ariko umuntu natira mugenzi we+ itungo rikamugara cyangwa rigapfa nyiraryo atari kumwe na ryo, ntazabure kuririha.+
15 Nirigira icyo riba riri kumwe na nyiraryo, uwaritiye ntazaririhe. Niba yari yarikodesheje, azishyure ubukode bwaryo gusa.
16 “Umugabo nashukashuka umukobwa w’isugi utarasabwa akaryamana na we,+ ntazabure kumujyana ngo abe umugore we, amutanze ho inkwano.+
17 Ariko se w’umukobwa niyanga rwose kumumuha, azarihe amafaranga asanzwe atangwa ho inkwano ku mukobwa w’isugi.+
18 “Ntugatume umupfumu abaho.+
19 “Umuntu wese uryamana n’itungo ntazabure kwicwa.+
20 “Uzatambira ibitambo izindi mana zitari Yehova azarimburwe.+
21 “Ntuzagirire nabi umwimukira cyangwa ngo umukandamize,+ kuko namwe mwabaye abimukira mu gihugu cya Egiputa.+
22 “Ntimukababaze umupfakazi cyangwa imfubyi.+
23 Numubabaza akantakira sinzabura kumva ijwi ryo gutaka kwe,+
24 kandi uburakari bwanjye buzagurumana+ maze mbicishe inkota, abagore banyu na bo babe abapfakazi n’abana banyu babe imfubyi.+
25 “Nuguriza amafaranga umuntu wo mu bwoko bwanjye ubabaye uri kumwe nawe,+ ntuzamubere nk’abandi. Ntuzamwake inyungu.+
26 “Nufatira umwenda wa mugenzi wawe ho ingwate,+ uzawumusubize izuba rirenze
27 kuko ari wo wonyine yiyorosa.+ Ni wo akinga ku mubiri we. None se yaryama mu ki? Nantakira nzamwumva, kuko ngira imbabazi.+
28 “Ntukavume Imana+ cyangwa umutware wo mu bwoko bwawe.+
29 “Imyaka yawe yarumbutse n’urwengero rwawe rusendereye, ntuzabitange ho ituro ugononwa.+ Imfura z’abahungu bawe uzazimpe.+
30 Uku ni ko uzagenza ikimasa cyawe n’intama yawe:+ bizagumane na nyina+ iminsi irindwi, ku munsi wa munani ubinture.
31 “Muzambere abantu bera,+ kandi ntimuzarye inyama z’itungo ryatanyaguwe n’inyamaswa.+ Muzarijugunyire imbwa.+
Yohereze
Yohereze
BIBILIYA-UBUHINDUZI BW'ISI NSHYA
Kuva 22
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Umwenda w’ahera watabutsemo kabiri. Pasitori Uwambaje Emmanuel
"Umwenda ukingiriza ahera cyane utabukamo kabiri.....ibituro birakinguka.." Matayo 27:51-53
Turi abantu bakomotse mu bise by’urupfu rwa Yesu. Mu bintu byazanye Yesu ni ubugingo bwacu ngo bukire, amazu n’ibindi bintu sibyo byari intego ya mbere. Iyo dushimiye Yesu ko yaduhaye ibintu bifatika gusa tuba dupfobeje umurimo wo kuducungura yakoze.
Ibintu ni inyongera tuvana ku Mana, UBUGINGO nibwo bukomeye. Urugero : Iyo uguze telephone baguha ibigendana na telephone waguze uko niko UBUGINGO aribwo bukuru ibisigaye byose ni nka accessoires. Naho ibintu n’abadasenga barabigira kandi akenshi bagira ibirenze ibyo abizera batunze. Ntidukwiye gutekereza Imana ku tuntu duto.
Ibitangaza byabaye Yesu amaze gutanga :
Umwenda ukingirije ahera cyane watabutsemo kabiri. Mbere y’uko Yesu aza mu isi hari abantu Imana yari yarashyize ku ruhande itemeraga. Imana yatoranije Abisirayeli ibagira ubwoko bwayo ibaha amasezerano akomeye abandi ibashyira ku ruhande.
Mu bantu Imana yari yarashyize ku ruhande harimo Ishimayeli. Uyu nubwo yabyawe na Aburahamu ntabwo yari umwana wemewe n’Imana, byavugaga ko n’ubwo Ishimayeli ariho nta mugabane w’amasezerano yari afite ku Mana yari ku ruhande.
Abadakomoka kuri Isaka imbere y’Imana nta gaciro bari bafite. Esawu nawe Imana yari yaramwanze ikunda Yakobo iza kumuhindura ubwoko bukomeye imwita Isirayeli. Abakomoka kwa Esawu bari ku ruhande kuko nta mugabane bari bafite imbere y’Imana.
Abagore b’abisirayeli nabo ntibabarwaga, nta gaciro bagiraga. No mu masinagogi ntibicaraga hamwe n’abagabo, ntibari bemerewe kuvugira mu ruhame, mu minsi yabo y’imihango y’ukwezi barahezwaga kuko basaga nk’ikizira, bari bagenewe aho baba bari icyo gihe, isoko bahahiramo ndetse n’uwabakoraga yabarwaga nk’uwahumanye nawe.
Abana ndetse n’abasore bari munsi y’imyaka 30 nabo ntibari bafite agaciro. Abanyamahanga nabo Imana ntiyabemeraga, barahezwaga nta gaciro bari bafite. Imbere y’Imana ntacyo bari bavuze. Abafite indwara zidakira , ubumuga n’inenge yose, abo nabo ntibemerwaga babarwa nk’abazira. No mu muco w’Abisirayeli abatambyi babaga batoranijwe babanzaga kubagenzura bakabakuramo imyenda yose bakareba ko nta nenge iri ahatagaragara bafite ku mubiri. Niyo mpamvu abafite ubumuga nabo bari ku ruhande. Abari bafite uburwayi bwo mu mutwe ubwo aribwo bwose nabo ntibemerwaga. Abakene nabo bari ku ruhande nta gaciro bari bafite.
Ariko Yesu aje amaze gupfa umwenda ukingiriza ahera cyane utabukamo kabiri bisobanura ko buri wese imbere y’Imana yemerewe kwigererayo, abari kure y’amasezerano, ababarwaga nk’abazira bemererwa kwegera Imana. Kera byasabaga kuvuganirwa n’umutambyi ariko Yesu atabura icyadutanyaga n’Imana ubu buri wese ku giti yemerewe kwegera Imana akayibwirira.
Ibituro byarakingutse, imfunguzo z’urupfu n’ikuzimu Yesu yazatse Satani
Mbere ikuzimu waba ukiranuka waba ukiranirwa iyo wapfaga bose bajyaga hamwe bagatandukanywa n’umworera ariko satani ariwe ufite imfunguzo za kuzimu. Bigaragarira iyo umuntu yashakaga gushikisha ngo agarure umwe mu bapfuye byari byoroshye kugaruka, turebeye kuri Sauli wigeze kujya gushikisha bakamugarurira Samuel, icyo gihe bajya babagarurira abapfuye baciye ku bashitsi cyangwa abapfumu.
Ariko Yesu amaze gupfa yahise amanuka ajya kurwana na Satani amwambura izo mfunguzo abera bamwe batambagira mu murwa rwagati babonekera abantu hanyuma imibiri y’abapfuye bizeye Yesu arayimura ayijyana muri paradizo aho itakiri kumwe n’indi mibiri y’abapfuye batizera.
Imfunguzo z’urupfu Yesu yazambuye satani ubu nta butware agifite.
Dukwiye gushimira Yesu umurimo ukomeye yadukoreye cyane cyane abanyamahanga kuko twigijwe hafi y’Imana tutari mu bemerwaga nayo.
Pasitori Uwambaje Emmanuel


text:
Kutamenya gosobanura ikibazo no kutamenya kumvikanisha igitekerezo cyawe, Kwirinda kugaragaza uburakari cyangwa gutukana no Kwirinda gufatanya n’abanyamakosa nibyo bintu bitatu by’ingenzi wakwirinda bikagufasha kumvikanisha igitekerezo cyangwa ibitekerezo byawe.
Kutamenya gosobanura ikibazo no kutamenya kumvikanisha igitekerezo cyawe, Kwirinda kugaragaza uburakari cyangwa gutukana no Kwirinda gufatanya n’abanyamakosa nibyo bintu bitatu by’ingenzi wakwirinda bikagufasha kumvikanisha igitekerezo cyangwa ibitekerezo byawe.
By Norbert Muhire | Views : 36624 | Kuya 05-21-2017 15:00
Kutamenya gosobanura ikibazo no kutamenya kumvikanisha igitekerezo cyawe
Mu gihe ufite igitekerezo cyangwa ibitekerezo runaka ushaka kumvikanisha, ugomba kuba uzi neza ibitekerezo bisanzwe, ukamenya ibibazo bitera n’ ingaruka zabyo, wamara kubimenya, ukanamenya neza kubisobanura, ndetse ukaba unazi gusobanura neza igitekerezo gishya uzanye, uko kizakora n’icyo kizamarira abantu gikemura ibibazo bari basanganwe.
Kwirinda kugaragaza uburakari cyangwa gutukana
Benshi bibwira ko kugaragaza igitekerezo cyangwa ikifuzo urakaye cyangwa utukana ariyo nzira yatuma bakumva, nyamara ni ukwibeshya gukomeye kuko uwo uba ushakaho igisubizo ushobora gusanga ateye ukundi aho kugirango bikemuke bikaba byaba umuriro.
Ni byiza gucisha make igihe ufite igitekerezo cyangwa ibitekerezo wifuza kumvikanisha maze ukabinyuza mu nzira za ngombwa nta kugaragaza uburakari cyangwa amagambo mabi harimo atukana n’apfobya abandi cyangwa ibikorwa by’abandi.
Kwirinda gufatanya n’abanyamakosa
Ni umuziro ukomeye gufatanya n’abanyabyaha cyangwa abanyamakosa mu gihe hari ibitekerezo runaka wifuza kumvikanisha kuko uhita ushyirwa mu gatebo kamwe nabo, bityo ukaba wateshwa agaciro wari ufite, kandi bikemerwa ndetse bikanumvikana kuri buri wese.
Ni byiza kuba maso ukirinda umunyamakosa cyangwa umunyabyaha wakwisunga akaba yasiga icyasha ibitekerezo byawe.


text:
Intangiriro
Imana yategetse abagaragu bayo ibikorwa binyuranye byo kuyigaragira, muri byo harimo ibigendanye n'imbaraga z'umubiri nk'iswala, hakabamo ibikorwa byo gutanga umutungo ukunda uwutangiye roho yawe, ariyo maturo (Zakat) n'imfashanyo (SWADAKA), hakabamo na none ibikorwa by'umubiri n'umutungo icyarimwe nka HIDJA (umutambagiro mutagatifu) na DJIHADI (Guharanira inzira z'Imana), hakabamo ibikorwa byo kubuza no gukumira roho kubyo ikunda cyangwa yifuza nk'igisibo (ASWIYAMU). Imana rero yanyuranyije ibikorwa byo kuyigaragira kugira ngo igerageze abagaragu bayo no kugira ngo buri wese akore ibimworoheye n'ibimushobokeye.
Ibisobanuro , amategeko n'ibyiza byayo
Zakat, ni igeno ry'itegeko ritangwa rivanwa mu mutungo bwite w'umuntu, rihabwa abantu runaka, mu gihe runaka, iyo wujuje igipimo fatizo.
Umutungo ntacyo umarira nyirawo ku Mana keretse iyo wujuje amabwiriza atatu:


text:
Hirya no hino mu mirenge igize akarere ka Nyagatare, abaturage bakomeje kwinubira bamwe mu bayobozi b’inzego z’ibanze batubahiriza inshingano batorewe zirimo kwita kubibazo byabo batarinze gusiragira.
Hirya no hino mu mirenge igize akarere ka Nyagatare, abaturage bakomeje kwinubira bamwe mu bayobozi b’inzego z’ibanze batubahiriza inshingano batorewe zirimo kwita kubibazo byabo batarinze gusiragira.
By Kagaba Emmanuel | Views : 8694 | Kuya 06-20-2016 09:44
Aba baturage basaba ko hakwiye kubaho uburyo bwo kubagaya, bikaba byatuma bubahiriza inshingano zabo.
Aba baturage, bemeza ko hari bamwe mu bayobozi mu nzego z’ibanze bakomeje kutubahiriza ibyo biyemeje, bagasaba ko bajya babihanirwa cyangwa bagasezererwa bidatinze aho kudindiza iterambere, naho abakora neza bakabishimirwa.
Vunabandi M. Peter, utuye mu Murenge wa Rwimiyaga, Akarere ka Nyagatare, avuga ko hakwiye gushyirwaho uburyo bwo kugaya imikorere hatangwa icyemezo cy,umugayo cyanditse kuko byabera abandi urugero , bigatuma abayobozi batazi indangagaciro z’imiyoborere myiza bazimenya.
Agira ati, “Bamwe mu bagize inzego z’ibanze, bagirirwa icyizere bagatorwa n’abaturage, ariko kubera kutamenya imiyoborere myiza icyo aricyo, ugasanga batita kukazi batorewe ko kwita no gukemura ibibazo by’abaturage nk’uko babivugaga biyamamaza”.
Mukarugambwa Nadine, wo mu murenge wa Rukomo, avuga ko asanga icyo cyemezo cyatuma hari igihinduka kuko bamwe mu bayobozi b’inzego z’ibanze bagihawe bakora neza kurushaho kubera gutinya kugawa.
Umuyobozi w’umurenge wa Tabagwe, Akasigwe Eric, avuga ko ahawe icyemezo cy’umugayo yaba agifatanije n’abaturage ayobora kuko kitaba ari icye gusa kuko baba babigizemo uruhare.
Ubuyobozi bw’Akarere ka Nyagatare, busaba ko abayobozi mu mirenge bakwiye kwita kunshingano zabo bagakorana n’abaturage hagamijwe kuzamura iterambere ryabo, iyo ikaba ariyo gahunda Akarere kihaye mu rwego rwo gutera imbere.
Mupenzi Georges, umuyobozi w’Akarere ka Nyagatare, agira ati, “ubufatanye ni ngombwa hagati y’abaturage n’abayobozi, kugirango iterambere rigerweho kandi dufite icyizere ko tuzabigereho kuko turi mu nzira nziza kuko abaturage bamaze kubishyira mu myumvire yabo.”


text:
Umukunzi w’ikinyamakuru Imirasire.com yandikiye iki kinyamakuru yifuza ko tumugira inama aho afite ikibazo cyo gucika intege iyo ari mu gikorwa cyo gutera akabariro, akomeza avuga ko asigira irari ridashira umukunzi we kubera icyo kibazo cye cyo kurangiza vuba.
Umukunzi w’ikinyamakuru Imirasire.com yandikiye iki kinyamakuru yifuza ko tumugira inama aho afite ikibazo cyo gucika intege iyo ari mu gikorwa cyo gutera akabariro, akomeza avuga ko asigira irari ridashira umukunzi we kubera icyo kibazo cye cyo kurangiza vuba.
Mfite ikibazo mungire inama mfite umuntu dukundana iyo tugiye gukora
imibonano mbanumva mfite ubushake ariko iyo maze nkumunota umwe
ubushake buhita bumvamwo kandi umukunzi wanjye akibishaka kandi
njyerajyeza ibishoboka ariko byaranze pe mungire inama ubu koko
nzakore iki?
- Gukora nabi imibonano mpuzabitsina bituma ingo zisenyuka abashakanye bagacana inyuma
Ese ubu burwayi buterwa n’iki?
Kutagira ubushake bw’imibonano mpuzabitsina bishobora guterwa n’impamvu zitandukanye. Zimwe muri izi mpamvu harimo kuba umuntu yarikinishije cyane bikangiza ubwonko, kureba filimi z’urukozasoni, kugira imihangayiko(Stress) ikabije ndetse no kuba warahuye n’ibibazo byo gufatwa ku ngufu inshuro nyinshi n’ibibazo byinshi bijyanye n’imibereho cg gukoreshwa imibonano mpuzabitsina ku gahato. Hari igihe byaba biterwa n’uburwayi bwa prostate, diyabeti, umuvuduko w’amaraso cg kuba mu maraso yawe harimo cholesterol nyinshi kurenza urugero.
Ese wakora iki niba ubu burwayi bukwibasiye.
Iki kibazo gikunda kuba ku bantu bakunze kureba cyane amashusho y’abakora imibonano mpuzabitsina ( porno) niba uziko wigeze kujya ukunda kureba aya mashusho bishobora kuba imwe mu mpamvu zatuma wumva nta bushake bwo gukora imibonano mpuzabitsina ufite, niba ukireba bene aya mashusho ubihagarike.
2.Jya ufata umwanya uhagije wo gutegura umukunzi wawe mbere yo gutera akabariro, winjire mu gikorwa nyirizina muri mu mwuka umwe.
3. Jya ugerageza kwiyibagiza ibibazo igihe cyose uzaba uri muri iki gikorwa, urugero niba uri gutera akabariro ukibuka ko hari umuntu ufitiye ideni uri kukwishyuza bishobora gutuma iki gikorwa kitagenda neza. Aha wirinda kugira ahandi ujyana intekerezo zawe ugatekereza ku muntu muri kumwe gusa ukiyibagiza business zawe.
4 Kunywa amazi
Uragirwa inama yo kunywa amazi mu gitondo kuko arafasha cyane mu gutuma amaraso atembera neza mu mubiri bikaba byakongera akabaraga mu gihe uri muri iki gikorwa.
5. Kurya ibiribwa bikungahaye muri vitamini B12
Ibiribwa ibyo ari byo byose bikungahaye muri Vitamini B12 bifasha umubiri kugira imbaraga zihagije kandi iyi vitamini iboneka mu biribwa byinshi ari byo: amagi, inyama z’inka, tofu,
Nyuma yo kubona B12 ushobora kwizera ko amaraso yawe atembera neza kandi ko ufite imbaraga zihagije ibi bikanatuma wiyumva neza nta mwaga nta munaniro n’ibindi bishoro gutuma wumva udatekanye.
6. Avoka
Urubuto rw’avoka na rwo ngo ni ingenzi cyane kuko rukungahaye kuri vitamini B6 iyi ikaba ifasha umubiri kuringaniza ikigero cy’imbaraga kandi kikaguma hejuru.
Ibi ngo usanga bikenewe cyane mu gihe umugabo arimo atera akabariro kuko bituma adacika intege. Iyi vitamini kandi ituma umuntu yumva afite akanyamuneza kandi na byo ngo ni ingenzi mu gikorwa cyo gutera akabariro.
7. Ubunyobwa cyangwa ibinyobwa
Ubunyobwa cyangwa ibisa nabwo ngo bikungahaye ku kitwa L-arginine iyi ikaba ikorwamo ikitwa nitricid oxyde iyi ngo ikora ku myakura igatuma amaraso atembera neza ari na byo bituma yinjira ari menshi mu gitsina maze kikagira umurego uhagije.
8. Chocolate
Kurya Chocola nabyo ni byiza, cyane cyane izifite ibara ryijimye. Izi ngo zikora ku bwonko zigatuma ubasha kumva uburyohe burenze.
Mu gihe iki kibazo kimaze igihe kirekire kidashobora kuvurwa no kunoza imirire wagana abaganga bavura bakoresheje imiti y’inyunganiramirire (food Supplement).
Niba ufite uburwayi bwavuzwe haruguru nibyiza ko nabwo wabwivuza kuko iyo butavuwe bishobora gutuma ubwo burwayi bwo kurangiza vuba n’ubushake buke budakira.
Bruce Mushumba
Ibitekerezo
mfite ikibazo cyo gukora imibonano ituru yambere ndangiza vuba iyakabiri nkabishaka nka nyuma y'iminota 15 biterwa niki? Kanda hano umusubize
ndifuza umukunzi umukobwa ufite gahunda yokubaka urugo, urihagati yimyaka 21 na 24 utari muremure utarengeje metero imwe na santimetero mirongo itandatu 1,60cm. utabyibushye cyane uringaniye number yanjye ni 0780416833/0726811064. Kanda hano umusubize
muribyo usaba wujuje ibihe uri nzobe cm nuburebure bwawe bugereranyirize kukomfite gahunda no 0727256358 Kanda hano umusubize
ndashakaumukobwa Kanda hano umusubize
muraho neza, ndifuza umukunzi, umukobwa ufite gahunda yokubaka urugo, urihagati yimyaka 21 na 24 utari muremure cyane utarengeje metero imwe na santimetero mirongo itandatu, utabyibushye cyane uringaniye. number yanjye in 0780416833/0726811064 Kanda hano umusubize
Ngewe ngiyengupfa kabisa namashyira araza mungire inama kandi nago ari umutezi Kanda hano umusubize
wowejyakwamuganganahonutegerez,inamanogupfa uzapfa Kanda hano umusubize
Muko,ico n'ikibazo gikomeye; ja kwa muganga Kanda hano umusubize
ndashaka umukunzi ufite hagati yimyaka (20-22)ans kdi atarengeje 1,75m Kanda hano umusubize
Yewenangenuko Gusagewembikoranumva Mbikunze Mbifitiyinyotankahitandangiza.Esewabumuduvuko Wamarasocyangwa Nimungiranama.Yukonabikora.Kuko Bimazehwigihe Kandi Sikuriburiwese Mbanihujenawe Kanda hano umusubize
nuzajya wumva urihafi kurangiza uzajye ukuramo urangirize inyuma (out of sex ) wojyere usubizemo. aft bizaba byiza kurushaho Kanda hano umusubize
mukorerwe ingendo shuri kbs naho birabakomereye Kanda hano umusubize
Mwiriwe es jye nitwa kagame Bless jye mwafashegute jye konajye fite icyo kibazo kandi nkaba nyirumunyeshuri nabazaga niba harunkunu nabamenya....muzaba mukozee Kanda hano umusubize
Ndabona Umvugira Intu Wagirango Urijye Kanda hano umusubize
ushaka.ko.munyaza.wese.nkamwumutsa Kanda hano umusubize
Nanjye nagize uburwayi bwo kumva ntashaka gukora imibonano mpuzabitsina bitewe n'uko nari ndwaye diyabeti. Narangiwe n'inshuti ku muganga uvura akoresheje imiti ya gishinwa. Uwo muganga yarampimye asanga mfite cholesterol nyinshi mu maraso. Uwo muganga ufite numero ya 0787150912 yaramvuye anamvura diyabeti ubu meze neza ndarangiza neza kandi na diyabeti narayikize burundu Kanda hano umusubize
Mwiriwe Nitwa Kagame njye nagize ikibazo cyo kurangiza vuba bitewe no kuba narikinishije ndetse nkareba filimi za porono igihe kirekire. Nyuma yo gushaka nagize ikibazo bituma umugore wanjye atangira kujya anca inyuma mu rugo rwacu hagahora intonganya. Nyuma baje kundangira umuganga uvura akoresheje imiti ya gishinwa none ubu narakize nta kibazo ngifite. Numero y'uwo muganga ni 0787150912 ni nayo akoresha kuri watsapp Kanda hano umusubize


text:
UBURENGERAZUBA : Inama zitandukanye zizajya zibera mu turere dutandukanye
Umwe mu myanzuro y’inama y’umutekano yaguye y’Intara y’i Burengerazuba yo kuwa gatatu tariki (28/11/2012) nuko mu ntangiriro z’umwaka utaha inama zitandukanye z’Intara zizajya zibera mu turere dutakanye, aho kubera gusa mu karere ka Karongi ku cyicaro cy’Intara nk’uko byari bisanzwe.
Icyi cyemezo cyafashwe kugira ngo ababa batumiwe muri izo nama bajye babasha kubona umwanya wo kumenya ibibazo byigirwamo kuko akenshi biba bireba uturere dutandukanye, bityo no guhinduranya aho zibera bigatuma ibibazo birushaho kumvikana.
Ibi kandi bizajya binorohereza bamwe mu bitabira inama kudahora bakora ingendo ndende akenshi bakanakererwa kubera guturuka kure. Urugero nk’abaturuka mu turere twa Rusizi, Rubavu na Nyamasheke bagomba kuza i Karongi ku cyicaro cy’Intara. Kenshi iyo inama zigomba gutangira saatatu z’igitondo, usanga zikerererwa nk’isaha cyangwa irenga kubera gutegereza ababa bakiri mu nzira.
Â


text:
Abaturage bo mu mujyi wa Rusizi baravuga ko bamaze amezi agera kuri atandatu batabona amazi meza, bigatuma bajya kuvoma ayo mu bishanga cyangwa bagategereza ay’imvura.
Bamwe muri aba baturage baganiriye na IGIHE bavuga ko iki kibazo kimaze amezi atandatu bakigejeje ku buyobozi bw’umurenge n’akarere bakababwira ko bagiye kugikurikirana ariko bakaba barategereje bagaheba.
Nyiraguhirwa Claudine ati “Tumaze amezi arenga atandatu hano mu mudugudu wa Mont Cyangugu nta mazi meza tubona, tuvoma amazi mabi mu Kadasomwa (igishanga), hari n’igihe dusanga imvura yaguyemo agahinduka isayo, urumva turwara inzoka n’izindi ndwara zituruka ku mazi mabi.”
Theopiste Mukasano na we ati “ Tugerageza kubivuga , twabibwiye Meya w’akarere n’umuyobozi w’umurenge baravuga ngo icyo kibazo bazakidufasha ariko nta kintu bigeze badufasha.”
Kutagira amazi byagize ingaruka ku Kigo Nderabuzima cya Mont Cyangugu
Nyiramugisha Chantal, Umuyobozi wungirije w’Ikigo Nderabuzima cya Mont Cyangugu avuga ko batabona amazi meza kugira ngo abarwayi babone ayo bakoresha banywa imiti ndetse no gukoresha isuku ya buri munsi.
Ati “Biratugora kwakira abantu, gukora isuku mu barwayi, guha abarwayi imiti ukoresheje amazi atari meza kuko dukoresha amazi y’ibigega by’imvura, biragoye kuvuga ngo buri murwayi uri mu bitaro yagiye gufata amazi muri ‘filter’ agiye kunywa imiti ; ni ukuvuga ngo ku kigo nderabuzima ni ahantu hagomba kugaragara amazi meza.”
Umukozi ushinzwe amazi mu karere ka Rusizi Kwihangana Jean Nepomuscène avuga ko iki kibazo bakizi ariko umuyoboro wa Giheke-Kamembe-Nkanka uzuzura mu kwezi kwa 12 uzongera amazi muri uyu mujyi.
Ati “Ikibazo turakizi, ubusanzwe mu ruganda rw’amazi rwa Cyunyu hari amazi make nyamara akenewe n’abaturage benshi. Amakeya abonetse hashyirwaho gahunda yo kuyasaranganya, ariko icyo kibazo turashaka uburyo gikemuka binyuze mu mishinga w’amazi dufite Giheke-Kamembe-Nkanka ugiye kuzura bitarenze mu kwezi kwa 12.”
Uyu muyoboro w’amazi uzatanga metero kibe 5000 zikaziyongera kuri 1000 zari zisanzwe zikwirakwizwa mu mujyi wa Rusizi, gusa abaturage bo baravuga ko watinze kuko hashize igihe kinini bawubwirwa.